text: απαραίτητο για την εκτέλεση του προγράμματος TEDIS και το ποσό της προβλεπόμενης συνεισφοράς της Νορβηγίας αναφέρονται στο παράρτημα Β.4. Οι διατάξεις και οι κανόνες που διέπουν τη χρηματοδοτική συνεισφορά της Νορβηγίας αναφέρονται στο παράρτημα^Γ.Άρθρο 5Η Επιτροπή ενημερώνει τη Νορβηγία σχετικά με την πραγματοποίηση των ενεργειών που καθορίζονται στο πρόγραμμα TEDIS.Άρθρο 61. Η παρούσα συμφωνία συνάπτεται για όλη τη διάρκεια του προγράμματος TEDIS της Κοινότητας.2. Στην περίπτωση που η Κοινότητα αναθεωρήσει το πρόγραμμα TEDIS, η συμφωνία μπορεί να καταγγελθεί με όρους που θα έχουν συμφωνηθεί από κοινού. Η Επιτροπή κοινοποιεί στη Νορβηγία το ακριβές περιεχόμενο του αναθεωρηθέντος προγράμματος μέσα σε μία εβδομάδα μετά τη θέσπισή του από την Κοινότητα. Τα συμβαλλόμενα μέρη γνωστοποιούν αμοιβαία, εντός τριών μηνών μετά τη θέσπιση της απόφασης της Κοινότητας, εάν προτίθενται να καταγγείλουν τη συμφωνία.3. ιΟταν θεσπίζεται ένα νέο πρόγραμμα TEDIS, η παρούσα συμφωνία ανανεώνεται σιωπηρά για όλη τη διάρκεια του νέου προγράμματος, εκτός εάν κάποιο από τα συμβαλλόμενα μέρη καταγγείλει τη συμφωνία εντός τριών μηνών μετά τη θέσπιση του νέου προγράμματος. Οι διατάξεις της παραγράφου 2 εξακολουθούν να ισχύουν.4. Στην περίπτωση που ληφθεί απόφαση από την Κοινότητα για την ανανέωση του προγράμματος TEDIS, τα παραρτήματα Α και Β τροποποιούνται σύμφωνα με την απόφαση της Κοινότητας, εκτός εάν τα συμβαλλόμενα μέρη αποφασίσουν διαφορετικά.5. Η παρούσα συμφωνία δεν θεωρείται ότι έχει λήξει απλώς και μόνο επειδή υπάρχει καθυστέρηση στη θέσπιση ενός νέου προγράμματος TEDIS.6. Παρά τις διατάξεις των παραγράφων 2 και 3, κάθε συμβαλλόμενο μέρος μπορεί να καταγγείλει την παρούσα συμφωνία με προηγούμενη ειδοποίηση τριών μηνών. Τα σχέδια και τα έργα που πραγματοποιούνται κατά τη στιγμή της καταγγελίας ή/και της λήξης της παρούσας συμφωνίας συνεχίζονται έως ότου περατωθούν σύμφωνα με τους όρους που αναφέρονται στη συμφωνία.Άρθρο 7Τα παραρτήματα Α, Β και Γ της παρούσας συμφωνίας αποτελούν αναπόσπαστο μέρος της.Άρθρο 8Η παρούσα συμφωνία εγκρίνεται από το συμβαλλόμενα μέρη σύμφωνα με τις κατ' ιδίαν διαδικασίες τους. Αρχίζει να ισχύει την πρώτη ημέρα του μήνα που ακολουθεί την ημερομηνία κατά την οποία τα συμβαλλόμενα μέρη γνωστοποιούν αμοιβαία την ολοκλήρωση των αναγκαίων για το σκοπό αυτό διαδικασιών.Άρθρο 9Η παρούσα συμφωνία συντάσσεται σε δύο αντίτυπα στην αγγλική, γαλλική, γερμανική, δανική, ελληνική, ισπανική, ιταλική, ολλανδική, πορτογαλική και νορβηγική γλώσσα, και όλα τα κείμενα είναι εξίσου αυθεντικά.ιΕγινε στις Βρυξέλλες, στις οκτώ Δεκεμβρίου χίλια εννιακόσια ογδόντα εννέα. Για το Συμβούλιοτων Ευρωπαϊκών ΚοινοτήτωνJean VIDALGianluigi GIOLAΓια την κυβέρνησητου Βασιλείου της ΝορβηγίαςEininn BERGΠΑΡΑΡΤΗΜΑ Α Οι στόχοι του προγράμματος TEDIS για την περίοδο 1988/89 είναι: 1. ^να συντονίσει σε κοινοτικό επίπεδο τις εργασίες που διεξάγονται στα διάφορα κράτη μέλη σχετικά με την ανάπτυξη συστημάτων ηλεκτρονικής μεταβίβασης δεδομένων για εμπορική χρήση 2. ^να ευαισθητοποιήσει τους ενδεχόμενους χρήστες 3. ^να ευαισθητοποιήσει τους ευρωπαίους παραγωγούς υλικού και λογισμικού στις δυνατότητες που προσφέρει η ηλεκτρονική μεταβίβαση δεδομένων 4. ^να χορηγήσει υλοτεχνική στήριξη στις επιμέρους ευρωπαϊκές ομάδες 5. ^να λάβει υπόψη τις ειδικές ανάγκες της ηλεκτρονικής μεταβίβασης δεδομένων για εμπορική χρήση στο εσωτερικό των κρατών μελών και μεταξύ των κρατών μελών της Κοινότητας στις πολιτικές των τηλεπικοινωνιών και τυποποίησης και να πραγματοποιήσει προπαρασκευαστικές εργασίες για το σκοπό αυτό 6. ^να βοηθήσει στη δημιουργία κέντρων


text: δοκιμών συμφωνίας για το λογισμικό και το υλικό που χρησιμοποιείται στα συστήματα ηλεκτρονικής μεταβίβασης δεδομένων για εμπορική χρήση 7. ^να αναζητήσει λύσεις στα νομικά προβλήματα που, ενδεχομένως, μπορούν να ανακόψουν την ανάπτυξη της ηλεκτρονικής μεταβίβασης δεδομένων για εμπορική χρήση και να μεριμνήσει ώστε οι περιοριστικοί κανονισμοί όσον αφορά τις τηλεπικοινωνίες να μην αποτελέσουν εμπόδια στην ανάπτυξη της ηλεκτρονικής μεταβίβασης δεδομένων για εμπορική χρήση 8. ^να μελετήσει τις ανάγκες των συστημάτων ηλεκτρονικής μεταβίβασης εμπορικών δεδομένων όσον αφορά την ασφάλεια, προκειμένου να διασφαλιστεί ο εμπιστευτικός χαρακτήρας των μεταβιβαζομένων μηνυμάτων 9. ^να μελετήσει τα ειδικά προβλήματα που δημιουργούνται από την πολλαπλότητα των γλωσσών μέσα στην Κοινότητα και, προς το σκοπό αυτό, να εξετάσει την ενδεχόμενη χρήση, όσον αφορά την πολυγλωσσία, των επιτευχθέντων ή αναμενομένων αποτελεσμάτων από τα προγράμματα αυτόματης μεταφρασης Systran και Eurotra10. ^να μελετήσει την ευκαιρία προώθησης της ανάπτυξης των λειτουργικών προγραμμάτων για την ηλεκτρονική μεταβίβαση δεδομένων για εμπορική χρήση11. ^να καταγράψει τα υπάρχοντα ή ενδεχόμενα τομεακά σχέδια σε θέματα ηλεκτρονικής μεταβίβασης δεδομένων για εμπορική χρήση και να προβεί σε μια συγκριτική ανάλυση αυτών των τομεακών σχεδίων12. ^να απομονώσει τις ιδιαίτερες ανάγκες που εμφανίζονται κατά τη διάρκεια της εγκατάστασης συστημάτων ηλεκτρονικής μεταβίβασης δεδομένων για εμπορική χρήση, οι οποίες θα μπορούσαν να καλυφθούν ευκολότερα χάρη σε κοινοτική παρέμβαση13. ^να μελετήσει, ειδικότερα, τη βοήθεια που μπορεί να δοθεί στις μικρομεσαίες επιχειρήσεις για να συμμετάσχουν ενεργά στην ηλεκτρονική μεταβίβαση δεδομένων για εμπορική χρήση14. ^να αντιμετωπίσει μια ενδεχόμενη υποστήριξη δοκιμαστικών έργων, η προοδευτική πραγματοποίηση των οποίων θα έτεινε να ευνοήσει γενικεύσιμες λύσεις για προβλήματα κοινού ενδιαφέροντος που συναντώνται στα περισσότερα συστήματα ηλεκτρονικής μεταβίβασης δεδομένων για εμπορική χρήση.ΠΑΡΑΡΤΗΜΑ Β Χρηματοοικονομικές εκτιμήσεις για το 1989 Οι πιστώσεις αναλήψεων υποχρεώσεων που είναι αναγκαίες για την εκτέλεση του προγράμματος TEDIS, μετά την αφαίρεση των δαπανών για τα ταξίδια και τους μισθούς των εμπειρογνωμόνων που αφορούν τη γραμματεία της ομάδας EDIFACT είναι: 3,84 εκατομμύρια Ecu.Η εκτιμώμενη χρηματοδοτική συνεισφορά της Νορβηγίας είναι: 73^344 Ecu.ΠΑΡΑΡΤΗΜΑ Γ Χρηματοδοτικοί κανόνες Άρθρο 1Το παρόν παράρτημα περιέχει τις διατάξεις και τους κανόνες που διέπουν τη χρηματοδοτική συνεισφορά της Νορβηγίας, όπως αναφέρεται στο άρθρο 4 της συμφωνίας.Άρθρο 21. Η γραμματεία της ΕΖΕΣ διαχειρίζεται τη χρηματοδοτική συνεισφορά της Νορβηγίας.2. Κάθε έτος, σε χρόνο που συμφωνείται από την Επιτροπή και τη γραμματεία της ΕΖΕΣ, η Επιτροπή απευθύνει στη γραμματεία της ΕΖΕΣ πρόσκληση για την καταβολή κεφαλαίων, που αντιστοιχούν στις συνεισφορές όλων των χωρών της ΕΖΕΣ στα έξοδα που προβλέπονται από τις αντίστοιχες συμφωνίες τους που τις συνδέουν με το πρόγραμμα TEDIS.3. Η συνεισφορά εκφράζεται σε Ecu και σε ελβετικά φράγκα, ενώ η σύνθεση του Ecu καθορίζεται στον κανονισμό (ΕΟΚ) αριθ. 3180/78. Το ύψος της συνεισφοράς σε Ecu καθορίζεται κατά την ημερομηνία της πρόσκλησης για την καταβολή κεφαλαίων.4. Η γραμματεία της ΕΖΕΣ καταβάλλει στην Επιτροπή τις συνεισφορές όλων των χωρών της ΕΖΕΣ για τις ετήσιες δαπάνες, με βάση τις συμφωνίες τους, το αργότερο τρεις μήνες μετά τη λήψη της πρόσκλησης για την καταβολή κεφαλαίων. Σε περίπτωση καθυστέρησης στην καταβολή της συνεισφοράς, επιβάλλονται τόκοι υπερημερίας εκ μέρους της γραμματείας της ΕΖΕΣ με το υψηλότερο προεξοφλητικό επιτόκιο που ισχύει στα κράτη μέλη της

type: contracts

jurisdiction: EU


text: Κοινότητας κατά την ημέρα που η οφειλή καθίσταται ληξιπρόθεσμη. Το επιτόκιο αυτό αυξάνεται κατά 0,25 % για κάθε μήνα καθυστέρησης.5. Το αυξανόμενο επιτόκιο επιβάλλεται σε όλη την περίοδο της καθυστέρησης.6. Οι ισχύουσες χρηματοοικονομικές διατάξεις που εφαρμόζονται στο γενικό προϋπολογισμό των Ευρωπαϊκών Κοινοτήτων εφαρμόζονται και στη διαχείριση των πιστώσεων.7. Στο τέλος κάθε οικονομικού έτους, εκπονείται και διαβιβάζεται στη Νορβηγία και στη γραμματεία της ΕΖΕΣ για ενημέρωσή τους κατάσταση των πιστώσεων για το πρόγραμμα TEDIS.


text:
 Avis juridique important
 |
 22003D0047
 Απόφαση της Μεικτής Επιτροπής του ΕΟX αριθ. 47/2003, της 16ης Μαΐου 2003, για τροποποίηση του παραρτήματος ΙX (Xρηματοπιστωτικές υπηρεσίες) και του παραρτήματος XIX (Προστασία του καταναλωτή) της συμφωνίας για τον ΕΟΧ
 Επίσημη Εφημερίδα αριθ. L 193 της 31/07/2003 σ. 0018 - 0019
 Απόφαση της Μεικτής Επιτροπής του ΕΟXαριθ. 47/2003της 16ης Μαΐου 2003για τροποποίηση του παραρτήματος ΙX (Xρηματοπιστωτικές υπηρεσίες) και του παραρτήματος XIX (Προστασία του καταναλωτή) της συμφωνίας για τον ΕΟΧΗ ΜΕΙΚΤΗ ΕΠΙΤΡΟΠΗ ΕΟΧ,Έχοντας υπόψη τη συμφωνία για τον Ευρωπαϊκό Οικονομικό Χώρο, όπως τροποποιήθηκε από το πρωτόκολλο προσαρμογής της συμφωνίας για τον Ευρωπαϊκό Οικονομικό Χώρο, εφεξής "η συμφωνία", και ιδίως το άρθρο 98,Εκτιμώντας τα ακόλουθα:(1) Το παράρτημα ΙX της συμφωνίας τροποποιήθηκε από την απόφαση αριθ. 167/2002 της Μεικτής Επιτροπής του ΕΟΧ, της 6ης Δεκεμβρίου 2002(1)·(2) Το παράρτημα XIX της συμφωνίας τροποποιήθηκε από την απόφαση αριθ. 160/2001 της Μεικτής Επιτροπής του ΕΟΧ, της 18ης Ιανουαρίου 2002(2)·(3) Η οδηγία 2002/65/ΕΚ του Ευρωπαϊκού Κοινοβουλίου και του Συμβουλίου, της 23ης Σεπτεμβρίου 2002, σχετικά με την εξ αποστάσεως εμπορία χρηματοοικονομικών υπηρεσιών προς τους καταναλωτές και την τροποποίηση των οδηγιών 90/619/ΕΟΚ του Συμβουλίου, 97/7/ΕΚ και 98/27/ΕΚ(3), πρέπει να ενσωματωθεί στη συμφωνία,ΑΠΟΦΑΣΙΖΕΙ:Άρθρο 11. Το παράρτημα ΙX της συμφωνίας τροποποιείται ως εξής:α) Μετά το σημείο 30γ (οδηγία 97/9/ΕΚ του Ευρωπαϊκού Κοινοβουλίου και του Συμβουλίου) παρεμβάλλεται το ακόλουθο κείμενο:"IV. ΔΙΑΤΑΞΕΙΣ ΠΟΥ ΕΦΑΡΜΟΖΟΝΤΑΙ ΣΕ ΟΛΑ ΤΑ ΕΙΔΗ ΧΡΗΜΑΤΟΠΙΣΤΩΤΙΚΩΝ ΥΠΗΡΕΣΙΩΝ30δ. 32002 L 0065: Οδηγία 2002/65/EK του Ευρωπαϊκού Κοινοβουλίου και του Συμβουλίου, της 23ης Σεπτεμβρίου 2002, σχετικά με την εξ αποστάσεως εμπορία χρηματοοικονομικών υπηρεσιών προς τους καταναλωτές και την τροποποίηση των οδηγιών 90/619/ΕΟΚ του Συμβουλίου, 97/7/ΕΚ και 98/27/ΕΚ (ΕΕ L 271 της 9.10.2002, σ. 16)."β) Στην πρώτη παράγραφο (οδηγία 90/619/EΟΚ του Συμβουλίου) του σημείου 11 (πρώτη οδηγία 79/267/ΕΟΚ του Συμβουλίου) παρεμβάλλεται το ακόλουθο κείμενο:", όπως τροποποιήθηκε από:- 32002 L 0065: Οδηγία 2002/65/ΕΚ του Ευρωπαϊκού Κοινοβουλίου και του Συμβουλίου, της 23ης Σεπτεμβρίου 2002 (ΕΕ L 271 της 9.10.2002, σ. 16)."2. Το παράρτημα XIX της συμφωνίας τροποποιείται ως εξής:α) Στο σημείο 3α (οδηγία 97/7/ΕΚ του Ευρωπαϊκού Κοινοβουλίου και του Συμβουλίου) παρεμβάλλεται το ακόλουθο κείμενο:", όπως τροποποιήθηκε από:- 32002 L 0065: Οδηγία 2002/65/ΕΚ του Ευρωπαϊκού Κοινοβουλίου και του Συμβουλίου, της 23ης Σεπτεμβρίου 2002 (ΕΕ L 271 της 9.10.2002, σ. 16)."β) Στο σημείο 7δ (οδηγία 98/27/ΕΚ του Ευρωπαϊκού Κοινοβουλίου και του Συμβουλίου) παρεμβάλλεται το ακόλουθο κείμενο:"- 32002 L 0065: Οδηγία 2002/65/ΕΚ του Ευρωπαϊκού Κοινοβουλίου και του Συμβουλίου, της 23ης Σεπτεμβρίου 2002 (ΕΕ L 271 της 9.10.2002, σ. 16)."Άρθρο 2Τα κείμενα της οδηγίας 2002/65/ΕΚ στην ισλανδική και νορβηγική γλώσσα, τα οποία δημοσιεύονται στο συμπλήρωμα ΕΟΧ της Επίσημης Εφημερίδας της Ευρωπαϊκής Ένωσης, είναι αυθεντικά.Άρθρο 3Η παρούσα απόφαση αρχίζει να ισχύει στις 17 Μαΐου 2003, υπό την προϋπόθεση ότι έχουν πραγματοποιηθεί προς τη Μεικτή Επιτροπή του ΕΟΧ όλες οι κοινοποιήσεις που προβλέπονται στο άρθρο 103 παράγραφος 1 της συμφωνίας(4).Άρθρο 4Η παρούσα απόφαση δημοσιεύεται στο τμήμα ΕΟΧ και στο συμπλήρωμα ΕΟΧ της Επίσημης Εφημερίδας της Ευρωπαϊκής Ένωσης.Βρυξέλλες, 16 Μαΐου 2003.Για τη Μεικτή Επιτροπή του ΕΟΧΟ ΠρόεδροςP. Westerlund(1) ΕΕ L 38 της 13.2.2003, σ. 28.(2) ΕΕ L 65 της 7.3.2002, σ. 40.(3) ΕΕ L 271 της


text:
 7.2.2019
 EL
 Επίσημη Εφημερίδα της Ευρωπαϊκής Ένωσης
 L 36/31
 ΑΠΟΦΑΣΗ ΤΗΣ ΜΕΙΚΤΗΣ ΕΠΙΤΡΟΠΗΣ ΤΟΥ ΕΟΧ
 αριθ. 85/2017
 της 5ης Μαΐου 2017
 για την τροποποίηση του παραρτήματος II (Τεχνικοί κανόνες, πρότυπα, δοκιμές και πιστοποίηση) της συμφωνίας για τον ΕΟΧ [2019/197]
 Η ΜΕΙΚΤΗ ΕΠΙΤΡΟΠΗ ΤΟΥ ΕΟΧ,
 Έχοντας υπόψη τη συμφωνία για τον Ευρωπαϊκό Οικονομικό Χώρο (εφεξής «η συμφωνία για τον ΕΟΧ»), και ιδίως το άρθρο 98,
 Εκτιμώντας τα ακόλουθα:
 (1)
 Η οδηγία (ΕΕ) 2015/2203 του Ευρωπαϊκού Κοινοβουλίου και του Συμβουλίου, της 25ης Νοεμβρίου 2015, για την προσέγγιση των νομοθεσιών των κρατών μελών σχετικά με τις καζεΐνες και τα καζεϊνικά άλατα που προορίζονται για ανθρώπινη κατανάλωση και την κατάργηση της οδηγίας 83/417/ΕΟΚ του Συμβουλίου (1) πρέπει να ενσωματωθεί στη συμφωνία για τον ΕΟΧ.
 (2)
 Η οδηγία (ΕΕ) 2015/2203 καταργεί την οδηγία 83/417/ΕΟΚ του Συμβουλίου (2) η οποία έχει ενσωματωθεί στη συμφωνία για τον ΕΟΧ και πρέπει, συνεπώς, να διαγραφεί από τη συμφωνία για τον ΕΟΧ.
 (3)
 Η παρούσα απόφαση αφορά νομοθεσία σχετικά με είδη διατροφής. Η νομοθεσία σχετικά με τα είδη διατροφής δεν εφαρμόζεται στο Λιχτενστάιν στον βαθμό που η εφαρμογή της συμφωνίας μεταξύ της Ευρωπαϊκής Κοινότητας και της Ελβετικής Συνομοσπονδίας σχετικά με το εμπόριο γεωργικών προϊόντων επεκτείνεται στο Λιχτενστάιν, όπως διευκρινίζεται στην εισαγωγή του κεφαλαίου ΧΙΙ του παραρτήματος II της συμφωνίας για τον ΕΟΧ. Ως εκ τούτου, η παρούσα απόφαση δεν εφαρμόζεται στο Λιχτενστάιν.
 (4)
 Επομένως, το παράρτημα II της συμφωνίας για τον ΕΟΧ θα πρέπει να τροποποιηθεί αναλόγως,
 ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
 Άρθρο 1
 Το κεφάλαιο XII του παραρτήματος II της συμφωνίας για τον ΕΟΧ τροποποιείται ως εξής:
 1)
 Μετά το σημείο 121 [εκτελεστικός κανονισμός (ΕΕ) 2016/662 της Επιτροπής] παρεμβάλλεται το ακόλουθο σημείο:
 «122.
 32015 L 2203: Οδηγία (ΕΕ) 2015/2203 του Ευρωπαϊκού Κοινοβουλίου και του Συμβουλίου, της 25ης Νοεμβρίου 2015, για την προσέγγιση των νομοθεσιών των κρατών μελών σχετικά με τις καζεΐνες και τα καζεϊνικά άλατα που προορίζονται για ανθρώπινη κατανάλωση και την κατάργηση της οδηγίας 83/417/ΕΟΚ του Συμβουλίου (ΕΕ L 314 της 1.12.2015, σ. 1).».
 2)
 Το κείμενο του σημείου 32 (οδηγία 83/417/ΕΟΚ του Συμβουλίου) διαγράφεται.
 Άρθρο 2
 Τα κείμενα της οδηγίας (ΕΕ) 2015/2203 στην ισλανδική και τη νορβηγική γλώσσα, τα οποία δημοσιεύονται στο συμπλήρωμα ΕΟΧ της Επίσημης Εφημερίδας της Ευρωπαϊκής Ένωσης, είναι αυθεντικά.
 Άρθρο 3
 Η παρούσα απόφαση αρχίζει να ισχύει στις 6 Μαΐου 2017, υπό την προϋπόθεση ότι έχουν πραγματοποιηθεί όλες οι κοινοποιήσεις που προβλέπονται στο άρθρο 103 παράγραφος 1 της συμφωνίας για τον ΕΟΧ (*1).
 Άρθρο 4
 Η παρούσα απόφαση δημοσιεύεται στο τμήμα ΕΟΧ και στο συμπλήρωμα ΕΟΧ της Επίσημης Εφημερίδας της Ευρωπαϊκής Ένωσης.
 Βρυξέλλες, 5 Μαΐου 2017.
 Για τη Μεικτή Επιτροπή του ΕΟΧ
 Ο Πρόεδρος
 Claude MAERTEN
 (1) ΕΕ L 314 της 1.12.2015, σ. 1.
 (2) ΕΕ L 237 της 26.8.1983, σ. 25.
 (*1) Δεν έχουν αναφερθεί συνταγματικές απαιτήσεις.


text:
 23.3.2022
 EL
 Επίσημη Εφημερίδα της Ευρωπαϊκής Ένωσης
 L 95/95
 ΔΙΕΘΝΗΣ ΣΥΜΦΩΝΙΑ
 μεταξύ της Ευρωπαϊκής Ένωσης, αφενός, και του Κοσόβου (*1), αφετέρου, σχετικά με τη συμμετοχή του Κοσόβου στο πρόγραμμα της Ένωσης «Ορίζων Ευρώπη» — πρόγραμμα-πλαίσιο για την έρευνα και την καινοτομία
 Η Ευρωπαϊκή Επιτροπή (στο εξής: Επιτροπή), εξ ονόματος της Ευρωπαϊκής Ένωσης,
 αφενός,
 και
 η κυβέρνηση του Κοσόβου (στο εξής: Κόσοβο),
 αφετέρου,
 στο εξής: τα μέρη,
 ΕΚΤΙΜΩΝΤΑΣ ότι στη συμφωνία-πλαίσιο μεταξύ της Ευρωπαϊκής Ένωσης και του Κοσσυφοπεδίου σχετικά με τις γενικές αρχές για τη συμμετοχή του Κοσσυφοπεδίου σε προγράμματα της Ένωσης (1) προβλέπεται ότι οι ειδικοί όροι και προϋποθέσεις, όσον αφορά τη συμμετοχή του Κοσόβου σε κάθε συγκεκριμένο ενωσιακό πρόγραμμα, συμπεριλαμβανομένης της καταβλητέας χρηματοδοτικής συνεισφοράς, καθορίζονται με συμφωνία μεταξύ της Επιτροπής και των αρχών του Κοσόβου·
 ΕΚΤΙΜΩΝΤΑΣ ότι το πρόγραμμα-πλαίσιο της Ευρωπαϊκής Ένωσης για την έρευνα και την καινοτομία «Ορίζων Ευρώπη» θεσπίστηκε με τον κανονισμό (ΕΕ) 2021/695 του Ευρωπαϊκού Κοινοβουλίου και του Συμβουλίου (2) (στο εξής: πρόγραμμα «Ορίζων Ευρώπη»)·
 ΛΑΜΒΑΝΟΜΕΝΩΝ ΥΠΟΨΗ των προσπαθειών της Ευρωπαϊκής Ένωσης να πρωτοστατεί στην απόκριση με τη συνένωση δυνάμεων με τους διεθνείς εταίρους της με στόχο την αντιμετώπιση των παγκόσμιων προκλήσεων σύμφωνα με το σχέδιο δράσης για τους ανθρώπους, τον πλανήτη και την ευημερία που προβλέπεται στην ατζέντα των Ηνωμένων Εθνών «Transforming our World: the 2030 Agenda for Sustainable Development» (Να αλλάξουμε τον κόσμο μας: η Ατζέντα του 2030 για τη Βιώσιμη Ανάπτυξη), και αναγνωρίζοντας ότι η έρευνα και η καινοτομία αποτελούν βασικούς μοχλούς και θεμελιώδη εργαλεία της βιώσιμης ανάπτυξης με γνώμονα την καινοτομία, της οικονομικής ανταγωνιστικότητας και ελκυστικότητας·
 ΑΝΑΓΝΩΡΙΖΟΝΤΑΣ τις γενικές αρχές που καθορίζονται στον κανονισμό (ΕΕ) 2021/695·
 ΑΝΑΓΝΩΡΙΖΟΝΤΑΣ τους στόχους του ανανεωμένου Ευρωπαϊκού Χώρου Έρευνας για ανάπτυξη κοινών επιστημονικών και τεχνολογικών πεδίων, δημιουργία ενιαίας αγοράς για την έρευνα και την καινοτομία, προώθηση και διευκόλυνση της συνεργασίας μεταξύ πανεπιστημίων και ανταλλαγή βέλτιστων πρακτικών και ελκυστικών σταδιοδρομιών για ερευνητές και ερευνήτριες, διευκόλυνση της διασυνοριακής και διατομεακής κινητικότητας των ερευνητών και των ερευνητριών, προώθηση της ελεύθερης κυκλοφορίας της επιστημονικής γνώσης και της καινοτομίας, προαγωγή του σεβασμού της ακαδημαϊκής ελευθερίας και της ελευθερίας της επιστημονικής έρευνας, υποστήριξη δραστηριοτήτων επιστημονικής εκπαίδευσης και επικοινωνίας, καθώς και ενθάρρυνση της ανταγωνιστικότητας και της ελκυστικότητας των συμμετεχουσών οικονομιών, και αναγνωρίζοντας ότι οι συνδεδεμένες χώρες αποτελούν βασικούς εταίρους σε αυτό το εγχείρημα·
 ΕΠΙΣΗΜΑΙΝΟΝΤΑΣ τον ρόλο των ευρωπαϊκών συμπράξεων για την αντιμετώπιση ορισμένων από τις πλέον επιτακτικές προκλήσεις της Ευρώπης μέσω συντονισμένων πρωτοβουλιών έρευνας και καινοτομίας οι οποίες συνεισφέρουν σε σημαντικό βαθμό στις εν λόγω προτεραιότητες της Ευρωπαϊκής Ένωσης στον τομέα της έρευνας και της καινοτομίας, και για τις οποίες απαιτείται η δημιουργία κρίσιμης μάζας και η σύλληψη μακροπρόθεσμου οράματος, και τονίζοντας επίσης τη σημασία της συμμετοχής των συνδεδεμένων χωρών στις εν λόγω συμπράξεις·
 ΛΑΜΒΑΝΟΝΤΑΣ ΥΠΟΨΗ ότι η έρευνα και η καινοτομία έχουν αποδειχθεί καθοριστικής σημασίας στην περιοχή των Δυτικών Βαλκανίων για τη συνεργασία και τη χρηματοδότηση κοινών έργων έρευνας και καινοτομίας που επιτρέπουν την αμοιβαία πρόσβαση στην αριστεία, τη γνώση, την καινοτομία, και πόρους δικτύου και έρευνας. Έχουν προσφέρει πολύτιμες ευκαιρίες για την ανθρώπινη ανάπτυξη, αυξάνοντας τις πιθανότητες επιτυχίας στην εξεύρεση κοινών


text:
λύσεων σε περιφερειακές και παγκόσμιες προκλήσεις·
 ΕΠΙΔΙΩΚΟΝΤΑΣ να αναπτύξουν αμοιβαία επωφελείς συνθήκες με στόχο τη δημιουργία θέσεων εργασίας, την ενίσχυση και τη στήριξη οικοσυστημάτων καινοτομίας των μερών με την παροχή βοήθειας σε επιχειρήσεις προκειμένου να καινοτομήσουν και να επεκταθούν στις αγορές των μερών κατά τρόπο ώστε να διευκολύνεται η διείσδυση, η ανάπτυξη και η προσβασιμότητα της καινοτομίας, όπως για παράδειγμα με δραστηριότητες ανάπτυξης ικανοτήτων·
 ΑΝΑΓΝΩΡΙΖΟΝΤΑΣ ότι η αμοιβαία συμμετοχή στα προγράμματα έρευνας και καινοτομίας αμφότερων των μερών αναμένεται να αποφέρει αμοιβαία οφέλη· επιβεβαιώνοντας παράλληλα ότι τα μέρη διατηρούν το δικαίωμά τους να περιορίζουν ή να θέτουν υπό όρους τη συμμετοχή στα δικά τους προγράμματα έρευνας και καινοτομίας, μεταξύ άλλων ιδίως για δράσεις που αφορούν τους στρατηγικούς πόρους, τα συμφέροντα, την αυτονομία ή την ασφάλεια των μερών·
 ΛΑΜΒΑΝΟΝΤΑΣ ΥΠΟΨΗ τους κοινούς στόχους, τις αξίες και τους ισχυρούς δεσμούς των μερών στον τομέα της έρευνας και της καινοτομίας και αναγνωρίζοντας την κοινή επιθυμία των μερών να αναπτύξουν περαιτέρω, καθώς επίσης να ενισχύσουν, να τονώσουν και να επεκτείνουν τις σχέσεις και τη συνεργασία τους σε αυτούς τους τομείς,
 ΣΥΜΦΩΝΗΣΑΝ ΤΑ ΕΞΗΣ:
 Άρθρο 1
 Πεδίο εφαρμογής της σύνδεσης
 1. Το Κόσοβο συμμετέχει ως συνδεδεμένη χώρα και συνεισφέρει σε όλα τα μέρη του προγράμματος-πλαισίου για την έρευνα και την καινοτομία «Ορίζων Ευρώπη» (πρόγραμμα «Ορίζων Ευρώπη») τα οποία αναφέρονται στο άρθρο 4 του κανονισμού (ΕΕ) 2021/695 και υλοποιούνται μέσω του ειδικού προγράμματος που θεσπίστηκε με την απόφαση (ΕΕ) 2021/764 (3), στην πλέον επικαιροποιημένη έκδοσή τους, και μέσω χρηματοδοτικής συνεισφοράς στο Ευρωπαϊκό Ινστιτούτο Καινοτομίας και Τεχνολογίας.
 2. Ο κανονισμός (ΕΕ) 2021/819 του Ευρωπαϊκού Κοινοβουλίου και του Συμβουλίου (4), καθώς και η απόφαση (ΕΕ) 2021/820 (5), στις πλέον επικαιροποιημένες εκδόσεις τους, εφαρμόζονται για τη συμμετοχή των νομικών οντοτήτων του Κοσόβου στις κοινότητες γνώσης και καινοτομίας.
 Άρθρο 2
 Όροι και προϋποθέσεις συμμετοχής στο πρόγραμμα «Ορίζων Ευρώπη»
 1. Το Κόσοβο συμμετέχει στο πρόγραμμα «Ορίζων Ευρώπη» σύμφωνα με τους όρους που καθορίζονται στη συμφωνία-πλαίσιο μεταξύ της Ευρωπαϊκής Ένωσης και του Κοσσυφοπεδίου σχετικά με τις γενικές αρχές για τη συμμετοχή του Κοσσυφοπεδίου σε προγράμματα της Ένωσης, και υπό τους όρους και τις προϋποθέσεις που καθορίζονται στην παρούσα συμφωνία, στις νομικές πράξεις που αναφέρονται στο άρθρο 1 της παρούσας συμφωνίας, καθώς και σε κάθε άλλον κανόνα που αφορά την υλοποίηση του προγράμματος «Ορίζων Ευρώπη», στην πλέον επικαιροποιημένη έκδοσή τους.
 2. Εκτός εάν προβλέπεται διαφορετικά στους όρους και τις προϋποθέσεις που αναφέρονται στην παράγραφο 1 του παρόντος άρθρου, μεταξύ άλλων κατ’ εφαρμογή του άρθρου 22 παράγραφος 5 του κανονισμού (ΕΕ) 2021/695, νομικές οντότητες εγκατεστημένες στο Κόσοβο μπορούν να συμμετέχουν σε έμμεσες δράσεις του προγράμματος «Ορίζων Ευρώπη» υπό όρους ισοδύναμους με εκείνους που εφαρμόζονται σε νομικές οντότητες εγκατεστημένες στην Ευρωπαϊκή Ένωση, όπως, μεταξύ άλλων, η τήρηση των περιοριστικών μέτρων της Ευρωπαϊκής Ένωσης (6).
 3. Η Επιτροπή, προτού λάβει απόφαση για το κατά πόσον νομικές οντότητες εγκατεστημένες στο Κόσοβο είναι επιλέξιμες για συμμετοχή σε δράση που αφορά στρατηγικούς πόρους, συμφέροντα, την αυτονομία ή την ασφάλεια της Ευρωπαϊκής Ένωσης δυνάμει του άρθρου 22 παράγραφος 5 του κανονισμού (ΕΕ) 2021/695, μπορεί να ζητήσει συγκεκριμένες πληροφορίες ή διαβεβαιώσεις, όπως:


text:
α)
 πληροφορίες σχετικά με το αν έχει χορηγηθεί ή θα χορηγηθεί σε νομικές οντότητες εγκατεστημένες στην Ευρωπαϊκή Ένωση αμοιβαία πρόσβαση σε υφιστάμενα/-ες και προβλεπόμενα/-ες προγράμματα, έργα και δράσεις του Κοσόβου ή μέρη αυτών, ισοδύναμα/-ες της αντίστοιχης δράσης του προγράμματος «Ορίζων Ευρώπη»·
 β)
 πληροφορίες σχετικά με το αν το Κόσοβο έχει θεσπίσει μηχανισμό ελέγχου των επενδύσεων, καθώς και διαβεβαιώσεις ότι οι αρχές του Κοσόβου θα υποβάλλουν εκθέσεις και θα διαβουλεύονται με την Επιτροπή σχετικά με πιθανές περιπτώσεις για τις οποίες, κατ’ εφαρμογή του εν λόγω μηχανισμού, έχουν λάβει γνώση προβλεπόμενης ξένης επένδυσης/εξαγοράς νομικής οντότητας του Κοσόβου από οντότητα εγκατεστημένη ή ελεγχόμενη εκτός Κοσόβου, η οποία έχει λάβει χρηματοδότηση από το πρόγραμμα «Ορίζων Ευρώπη» για δράσεις που αφορούν στρατηγικούς πόρους, συμφέροντα, την αυτονομία ή την ασφάλεια της Ευρωπαϊκής Ένωσης, υπό τον όρο ότι η Επιτροπή παρέχει στο Κόσοβο τον κατάλογο με τις αντίστοιχες νομικές οντότητες που είναι εγκατεστημένες στο Κόσοβο μετά την υπογραφή των συμφωνιών επιχορήγησης με τις εν λόγω οντότητες· και
 γ)
 διαβεβαιώσεις ότι κανένα από τα αποτελέσματα, τις τεχνολογίες, τις υπηρεσίες και τα προϊόντα που αναπτύσσονται στο πλαίσιο των οικείων δράσεων από οντότητες εγκατεστημένες στο Κόσοβο δεν υπόκειται σε περιορισμούς όσον αφορά τις εξαγωγές τους σε κράτη μέλη της ΕΕ κατά τη διάρκεια της δράσης, καθώς και για τέσσερα έτη μετά τη λήξη της δράσης. Το Κόσοβο θα κοινοποιεί ετησίως επικαιροποιημένο κατάλογο με τις περιπτώσεις που υπόκεινται σε περιορισμούς όσον αφορά τις εξαγωγές, για το χρονικό διάστημα που διαρκεί η δράση και για τέσσερα έτη μετά τη λήξη της δράσης.
 4. Νομικές οντότητες εγκατεστημένες στο Κόσοβο μπορούν να συμμετέχουν στις δραστηριότητες του Κοινού Κέντρου Ερευνών (JRC) υπό όρους και προϋποθέσεις ισοδύναμες αυτών που εφαρμόζονται σε νομικές οντότητες εγκατεστημένες στην Ευρωπαϊκή Ένωση, εκτός αν κρίνεται απαραίτητη η επιβολή περιορισμών για τη διασφάλιση συνοχής με το πεδίο εφαρμογής της συμμετοχής, η οποία απορρέει από την εφαρμογή των παραγράφων 2 και 3 του παρόντος άρθρου.
 5. Σε περίπτωση που η Ευρωπαϊκή Ένωση υλοποιεί το πρόγραμμα «Ορίζων Ευρώπη» μέσω της εφαρμογής των άρθρων 185 και 187 της Συνθήκης για τη λειτουργία της Ευρωπαϊκής Ένωσης, επιτρέπεται η συμμετοχή του Κοσόβου και των νομικών οντοτήτων του Κοσόβου στις νομικές δομές που θα συσταθούν βάσει των διατάξεων αυτών, σύμφωνα με τις νομικές πράξεις της Ευρωπαϊκής Ένωσης που έχουν εκδοθεί ή θα εκδοθούν για τη σύσταση των εν λόγω νομικών δομών.
 6. Οι αντιπρόσωποι του Κοσόβου έχουν το δικαίωμα να συμμετέχουν ως παρατηρητές στην επιτροπή η οποία αναφέρεται στο άρθρο 14 της απόφασης (ΕΕ) 2021/764, χωρίς δικαίωμα ψήφου και για θέματα που αφορούν το Κόσοβο.
 Οι εν λόγω επιτροπές συνεδριάζουν χωρίς την παρουσία των αντιπροσώπων του Κοσόβου κατά τη στιγμή της ψηφοφορίας.
 Το Κόσοβο ενημερώνεται για το αποτέλεσμα.
 Η συμμετοχή που αναφέρεται στην παρούσα παράγραφο έχει την ίδια μορφή, όπως έχουν και οι διαδικασίες για τη λήψη πληροφοριών και εγγράφων τεκμηρίωσης, με τη μορφή που έχει η συμμετοχή των αντιπροσώπων των κρατών μελών της Ευρωπαϊκής Ένωσης.
 7. Τα δικαιώματα εκπροσώπησης και συμμετοχής του Κοσόβου στην επιτροπή του Ευρωπαϊκού Χώρου Έρευνας και στις υποομάδες της είναι αντίστοιχα των δικαιωμάτων


text:
που ισχύουν για τις συνδεδεμένες χώρες.
 8. Οι αντιπρόσωποι του Κοσόβου έχουν το δικαίωμα να συμμετέχουν ως παρατηρητές στο διοικητικό συμβούλιο του Κοινού Κέντρου Ερευνών, χωρίς δικαίωμα ψήφου. Με την επιφύλαξη του εν λόγω όρου, η συμμετοχή αυτή διέπεται από τους ίδιους κανόνες και τις ίδιες διαδικασίες με εκείνους που ισχύουν για τους αντιπροσώπους των κρατών μελών της Ευρωπαϊκής Ένωσης, συμπεριλαμβανομένων των δικαιωμάτων λόγου και των διαδικασιών λήψης πληροφοριών και εγγράφων τεκμηρίωσης σε σχέση με θέματα που αφορούν το Κόσοβο.
 9. Το Κόσοβο μπορεί να συμμετέχει σε κοινοπραξία ευρωπαϊκής ερευνητικής υποδομής (ΚΕΕΥ) σύμφωνα με τον κανονισμό (ΕΚ) αριθ. 723/2009 (7) του Συμβουλίου, στην πλέον επικαιροποιημένη έκδοσή του, και σύμφωνα με τη νομική πράξη με την οποία ιδρύεται η ΚΕΕΥ.
 10. Τα έξοδα ταξιδίου και διαμονής που πραγματοποιούν οι αντιπρόσωποι και οι εμπειρογνώμονες του Κοσόβου προκειμένου να συμμετέχουν ως παρατηρητές στις εργασίες της επιτροπής που αναφέρεται στο άρθρο 14 της απόφασης (ΕΕ) 2021/764, ή σε άλλες συνεδριάσεις που συνδέονται με την υλοποίηση του προγράμματος «Ορίζων Ευρώπη», επιστρέφονται από την Ευρωπαϊκή Ένωση στην ίδια βάση και σύμφωνα με τις διαδικασίες που ισχύουν για τους αντιπροσώπους των κρατών μελών της Ευρωπαϊκής Ένωσης.
 11. Τα μέρη καταβάλλουν κάθε δυνατή προσπάθεια, στο πλαίσιο των υφιστάμενων διατάξεων, για να διευκολύνουν την ελεύθερη κυκλοφορία και τη διαμονή των επιστημόνων που συμμετέχουν στις καλυπτόμενες από την παρούσα συμφωνία δραστηριότητες, καθώς και τη διασυνοριακή κυκλοφορία αγαθών και υπηρεσιών που προορίζονται να χρησιμοποιηθούν στις εν λόγω δραστηριότητες.
 12. Το Κόσοβο λαμβάνει όλα τα αναγκαία μέτρα, κατά περίπτωση, για να διασφαλίσει ότι τα αγαθά και οι υπηρεσίες που αγοράζονται στο Κόσοβο ή εισάγονται στο Κόσοβο, τα οποία χρηματοδοτούνται εν μέρει ή εξ ολοκλήρου στο πλαίσιο των συμφωνιών επιχορήγησης και/ή των συμβάσεων που συνάπτονται για την υλοποίηση των δραστηριοτήτων στο πλαίσιο της παρούσας συμφωνίας, απαλλάσσονται από τελωνειακούς δασμούς, από εισαγωγικούς δασμούς και από άλλες φορολογικές επιβαρύνσεις, όπως για παράδειγμα από τον ΦΠΑ, οι οποίες ισχύουν στο Κόσοβο.
 Άρθρο 3
 Χρηματοδοτική συνεισφορά
 1. Η συμμετοχή του Κοσόβου ή νομικών οντοτήτων του Κοσόβου στο πρόγραμμα «Ορίζων Ευρώπη» εξαρτάται από το αν το Κόσοβο συνεισφέρει οικονομικά στο πρόγραμμα και στις αντίστοιχες δαπάνες διαχείρισης, εκτέλεσης και λειτουργίας στο πλαίσιο του γενικού προϋπολογισμού της Ευρωπαϊκής Ένωσης (στο εξής: προϋπολογισμός της Ένωσης).
 2. Η χρηματοδοτική συνεισφορά αποτελεί το σύνολο:
 α)
 της επιχειρησιακής συνεισφοράς· και
 β)
 του τέλους συμμετοχής.
 3. Η χρηματοδοτική συνεισφορά λαμβάνει τη μορφή ετήσιας καταβολής, η οποία πραγματοποιείται σε δύο δόσεις και καταβάλλεται το αργότερο τον Μάιο και τον Ιούλιο.
 4. Η επιχειρησιακή συνεισφορά αφορά τις επιχειρησιακές δαπάνες και τις δαπάνες στήριξης του προγράμματος και είναι συμπληρωματική, τόσο σε πιστώσεις ανάληψης υποχρεώσεων όσο και σε πιστώσεις πληρωμών, στα ποσά που εγγράφονται στον προϋπολογισμό της Ένωσης που έχει εγκριθεί οριστικά για το πρόγραμμα «Ορίζων Ευρώπη», συμπεριλαμβανομένων πιστώσεων που αντιστοιχούν σε αποδεσμεύσεις που ανασυστάθηκαν σύμφωνα με το άρθρο 15 παράγραφος 3 του κανονισμού (ΕΕ, Ευρατόμ) 2018/1046 του Ευρωπαϊκού Κοινοβουλίου και του Συμβουλίου (8), στην πλέον επικαιροποιημένη έκδοση του κανονισμού (στο εξής: δημοσιονομικός κανονισμός), προσαυξημένα με εξωτερικά έσοδα για ειδικό προορισμό τα οποία δεν προέρχονται από χρηματοδοτικές συνεισφορές άλλων


text:
χορηγών προς το πρόγραμμα «Ορίζων Ευρώπη» (9).
 Όσον αφορά τα εξωτερικά έσοδα για ειδικό προορισμό που διατίθενται στο πρόγραμμα «Ορίζων Ευρώπη» βάσει του άρθρου 3 παράγραφος 1 του κανονισμού (ΕΕ) 2020/2094 σχετικά με τη θέσπιση Μέσου Ανάκαμψης της Ευρωπαϊκής Ένωσης για τη στήριξη της ανάκαμψης μετά την κρίση της νόσου COVID-19 (10), η εν λόγω προσαύξηση αντιστοιχεί στις ετήσιες πιστώσεις που αναφέρονται στα έγγραφα που συνοδεύουν το σχέδιο προϋπολογισμού όσον αφορά το πρόγραμμα «Ορίζων Ευρώπη».
 5. Η αρχική επιχειρησιακή συνεισφορά βασίζεται σε κλείδα κατανομής η οποία ορίζεται ως ο λόγος του ακαθάριστου εγχώριου προϊόντος (ΑΕΠ) του Κοσόβου σε τιμές αγοράς προς το ΑΕΠ της Ευρωπαϊκής Ένωσης σε τιμές αγοράς. Τα εφαρμοστέα ΑΕΠ σε τιμές αγοράς καθορίζονται από τις αρμόδιες υπηρεσίες της Επιτροπής με βάση τα πλέον πρόσφατα διαθέσιμα στατιστικά στοιχεία όσον αφορά τους υπολογισμούς για τον προϋπολογισμό κατά το έτος που προηγείται του έτους κατά το οποίο οφείλεται η ετήσια πληρωμή. Κατά παρέκκλιση, για το 2021, η αρχική επιχειρησιακή συνεισφορά βασίζεται στο ΑΕΠ του έτους 2019 σε τιμές αγοράς. Προσαρμογές στην εν λόγω κλείδα κατανομής καθορίζονται στο παράρτημα Ι.
 6. Η αρχική επιχειρησιακή συνεισφορά υπολογίζεται με εφαρμογή της κλείδας κατανομής, όπως έχει προσαρμοστεί, στις αρχικές πιστώσεις ανάληψης υποχρεώσεων που έχουν εγγραφεί στον προϋπολογισμό της Ευρωπαϊκής Ένωσης, ο οποίος εγκρίνεται οριστικά για το έτος εφαρμογής με σκοπό τη χρηματοδότηση του προγράμματος «Ορίζων Ευρώπη», προσαυξημένες σύμφωνα με την παράγραφο 4 του παρόντος άρθρου.
 7. Το τέλος συμμετοχής ανέρχεται στο 4 % της ετήσιας αρχικής επιχειρησιακής συνεισφοράς, όπως υπολογίζεται σύμφωνα με τις παραγράφους 5 και 6 του παρόντος άρθρου, και εφαρμόζεται σταδιακά όπως ορίζεται στο παράρτημα Ι. Το τέλος συμμετοχής δεν υπόκειται σε αναδρομικές προσαρμογές ή διορθώσεις.
 8. Η αρχική επιχειρησιακή συνεισφορά για το έτος Ν μπορεί να προσαρμόζεται αναδρομικά προς τα πάνω ή προς τα κάτω σε ένα ή σε περισσότερα επόμενα έτη, με βάση τις δημοσιονομικές δεσμεύσεις που αναλήφθηκαν επί των πιστώσεων ανάληψης υποχρεώσεων του εν λόγω έτους Ν, προσαυξημένες σύμφωνα με την παράγραφο 4 του παρόντος άρθρου, την εκτέλεσή τους μέσω νομικών δεσμεύσεων ή την αποδέσμευσή τους. Οι λεπτομερείς διατάξεις για την εφαρμογή του παρόντος άρθρου καθορίζονται στο παράρτημα Ι.
 9. Η Ευρωπαϊκή Ένωση παρέχει στο Κόσοβο πληροφορίες σχετικά με τη χρηματοδοτική συμμετοχή του, όπως περιλαμβάνονται στις πληροφορίες σχετικά με τον προϋπολογισμό, τη λογιστική, τις επιδόσεις και την αξιολόγηση που παρέχονται στις αρμόδιες για τον προϋπολογισμό αρχές και στις αρμόδιες για την απαλλαγή αρχές της Ευρωπαϊκής Ένωσης όσον αφορά το πρόγραμμα «Ορίζων Ευρώπη». Οι εν λόγω πληροφορίες παρέχονται λαμβανομένων δεόντως υπόψη των κανόνων εμπιστευτικότητας και προστασίας δεδομένων της Ευρωπαϊκής Ένωσης και του Κοσόβου, και με την επιφύλαξη των πληροφοριών τις οποίες έχει δικαίωμα να λαμβάνει το Κόσοβο δυνάμει του παραρτήματος ΙΙΙ.
 10. Όλες οι συνεισφορές του Κοσόβου ή οι καταβολές από την Ευρωπαϊκή Ένωση, καθώς και ο υπολογισμός των οφειλόμενων ή των προς είσπραξη ποσών γίνονται σε ευρώ.
 Άρθρο 4
 Αυτόματος διορθωτικός μηχανισμός
 1. Εφαρμόζεται αυτόματος διορθωτικός μηχανισμός ως προς την επιχειρησιακή συνεισφορά του Κοσόβου για το έτος Ν, όπως προσαρμόζεται σύμφωνα με το άρθρο 3 παράγραφος 8, ο οποίος


text:
υπολογίζεται το έτος Ν+ 2. Βασίζεται στις επιδόσεις του Κοσόβου και των νομικών οντοτήτων του Κοσόβου στα μέρη του προγράμματος «Ορίζων Ευρώπη» τα οποία υλοποιούνται μέσω επιχορηγήσεων οι οποίες χορηγούνται κατόπιν διαγωνιστικής διαδικασίας και χρηματοδοτούνται από πιστώσεις ανάληψης υποχρεώσεων από το έτος Ν, προσαυξημένες σύμφωνα με το άρθρο 3 παράγραφος 4.
 Το ποσό της αυτόματης διόρθωσης υπολογίζεται βάσει της διαφοράς μεταξύ:
 α)
 των αρχικών ποσών των νομικών δεσμεύσεων για επιχορηγήσεις που χορηγούνται κατόπιν διαγωνιστικής διαδικασίας, οι οποίες δεσμεύσεις έχουν πράγματι αναληφθεί από το Κόσοβο ή νομικές οντότητες του Κοσόβου και χρηματοδοτούνται από πιστώσεις ανάληψης υποχρεώσεων του έτους Ν, προσαυξημένες σύμφωνα με το άρθρο 3 παράγραφος 4· και
 β)
 της αντίστοιχης επιχειρησιακής συνεισφοράς του έτους Ν που καταβλήθηκε από το Κόσοβο όπως προσαρμόστηκε σύμφωνα με το άρθρο 3 παράγραφος 8, εξαιρουμένων των δαπανών μη παρέμβασης οι οποίες χρηματοδοτούνται από πιστώσεις ανάληψης υποχρεώσεων από το έτος Ν, προσαυξημένες σύμφωνα με το άρθρο 3 παράγραφος 4.
 2. Σε περίπτωση που το ποσό το οποίο αναφέρεται στην παράγραφο 1, είτε είναι θετικό είτε είναι αρνητικό, υπερβαίνει το 8 % της αντίστοιχης αρχικής επιχειρησιακής συνεισφοράς, όπως έχει προσαρμοστεί σύμφωνα με το άρθρο 3 παράγραφος 8, η αρχική επιχειρησιακή συνεισφορά του Κοσόβου για το έτος Ν διορθώνεται. Το οφειλόμενο ή προς είσπραξη από το Κόσοβο ποσό ως πρόσθετη συνεισφορά ή ως μείωση της συνεισφοράς του Κοσόβου στο πλαίσιο του αυτόματου διορθωτικού μηχανισμού, είναι το ποσό που υπερβαίνει το εν λόγω όριο του 8 %. Το ποσό κάτω από το εν λόγω όριο του 8 % δεν λαμβάνεται υπόψη κατά τον υπολογισμό της οφειλόμενης ή της αντισταθμιζόμενης πρόσθετης συνεισφοράς.
 3. Λεπτομερείς κανόνες όσον αφορά τον αυτόματο διορθωτικό μηχανισμό καθορίζονται στο παράρτημα Ι.
 Άρθρο 5
 Αμοιβαιότητα
 1. Νομικές οντότητες εγκατεστημένες στην Ευρωπαϊκή Ένωση μπορούν να συμμετέχουν σε προγράμματα, έργα και δράσεις του Κοσόβου ή μέρη αυτών ισοδύναμα/-ες του προγράμματος «Ορίζων Ευρώπη», σύμφωνα με τους νόμους και τους κανονισμούς του Κοσόβου.
 2. Ο μη εξαντλητικός κατάλογος των ισοδύναμων προγραμμάτων, έργων, δράσεων του Κοσόβου ή μερών αυτών παρατίθεται στο παράρτημα II.
 3. Η χρηματοδότηση νομικών οντοτήτων εγκατεστημένων στην Ένωση από το Κόσοβο υπόκειται στη νομοθεσία του Κοσόβου η οποία διέπει τη λειτουργία προγραμμάτων, έργων και δράσεων έρευνας και καινοτομίας ή μερών αυτών. Σε περίπτωση που δεν παρέχεται χρηματοδότηση, νομικές οντότητες εγκατεστημένες στην Ένωση μπορούν να συμμετέχουν με δικά τους μέσα.
 Άρθρο 6
 Ανοικτή επιστήμη
 Τα μέρη προωθούν αμοιβαία και ενθαρρύνουν πρακτικές ανοικτής επιστήμης στα οικεία προγράμματα, έργα και δράσεις ή μέρη αυτών, σύμφωνα με τους κανόνες του προγράμματος «Ορίζων Ευρώπη» και τους νόμους και τους κανονισμούς του Κοσόβου.
 Άρθρο 7
 Παρακολούθηση, αξιολόγηση και υποβολή εκθέσεων
 1. Με την επιφύλαξη των αρμοδιοτήτων της Επιτροπής, της Ευρωπαϊκής Υπηρεσίας Καταπολέμησης της Απάτης (OLAF) και του Ελεγκτικού Συνεδρίου της Ευρωπαϊκής Ένωσης όσον αφορά την παρακολούθηση και την αξιολόγηση του προγράμματος «Ορίζων Ευρώπη», η συμμετοχή του Κοσόβου στο εν λόγω πρόγραμμα παρακολουθείται διαρκώς σε βάση εταιρικής σχέσης στην οποία συμμετέχουν η Επιτροπή και το Κόσοβο.
 2. Οι κανόνες σχετικά με τη χρηστή δημοσιονομική διαχείριση, συμπεριλαμβανομένου του δημοσιονομικού ελέγχου, της ανάκτησης ποσών και άλλων μέτρων για


text:
την καταπολέμηση της απάτης σε σχέση με τη χρηματοδότηση της Ευρωπαϊκής Ένωσης στο πλαίσιο της παρούσας συμφωνίας, καθορίζονται στο παράρτημα III.
 Άρθρο 8
 Μεικτή επιτροπή έρευνας και καινοτομίας ΕΕ-Κοσόβου
 1. Με την παρούσα συμφωνία συγκροτείται μεικτή επιτροπή έρευνας και καινοτομίας ΕΕ–Κοσόβου (στο εξής: μεικτή επιτροπή ΕΕ–Κοσόβου). Στα καθήκοντα της μεικτής επιτροπής ΕΕ–Κοσόβου περιλαμβάνονται τα εξής:
 α)
 εκτίμηση, αξιολόγηση και επανεξέταση της εφαρμογής της παρούσας συμφωνίας, ιδίως όσον αφορά:
 i)
 τη συμμετοχή και τις επιδόσεις των νομικών οντοτήτων του Κοσόβου στο πρόγραμμα «Ορίζων Ευρώπη»·
 ii)
 το επίπεδο παροχής (αμοιβαίας) προσβασιμότητας προς τις νομικές οντότητες που είναι εγκατεστημένες στο έδαφος κάθε μέρους, ώστε να συμμετέχουν σε προγράμματα, έργα και δράσεις του άλλου μέρους ή μέρη αυτών·
 iii)
 την εφαρμογή του μηχανισμού χρηματοδοτικής συνεισφοράς και του αυτόματου διορθωτικού μηχανισμού σύμφωνα με τα άρθρα 3 και 4·
 iv)
 την ανταλλαγή πληροφοριών και την εξέταση τυχόν ζητημάτων σχετικά με την εκμετάλλευση αποτελεσμάτων, όπως μεταξύ άλλων όσον αφορά τα δικαιώματα διανοητικής ιδιοκτησίας·
 β)
 συζήτηση, κατόπιν αιτήματος ενός από τα μέρη, για τους περιορισμούς που εφαρμόζουν ή προγραμματίζουν τα μέρη όσον αφορά την πρόσβαση στα αντίστοιχα προγράμματα έρευνας και καινοτομίας τους, για παράδειγμα όσον αφορά ιδίως δράσεις που σχετίζονται με τους στρατηγικούς πόρους, τα συμφέροντα, την αυτονομία ή την ασφάλεια των μερών·
 γ)
 εξέταση τρόπων βελτίωσης και ανάπτυξης της συνεργασίας·
 δ)
 από κοινού συζήτηση για τις μελλοντικές κατευθύνσεις και τις προτεραιότητες των πολιτικών που αφορούν την έρευνα και την καινοτομία, καθώς και για τον σχεδιασμό δραστηριοτήτων έρευνας κοινού ενδιαφέροντος· και
 ε)
 ανταλλαγή πληροφοριών, μεταξύ άλλων, σχετικά με τη θέσπιση νέων νομοθετικών πράξεων, αποφάσεων ή προγραμμάτων έρευνας και καινοτομίας που αφορούν την υλοποίηση της παρούσας συμφωνίας.
 2. Η μεικτή επιτροπή ΕΕ–Κοσόβου, η οποία απαρτίζεται από αντιπροσώπους της Ευρωπαϊκής Ένωσης και του Κοσόβου, θεσπίζει τον εσωτερικό κανονισμό της.
 3. Η μεικτή επιτροπή ΕΕ–Κοσόβου δύναται να αποφασίζει τη σύσταση οποιασδήποτε ad hoc ομάδας εργασίας / συμβουλευτικού οργάνου σε επίπεδο εμπειρογνωμόνων, η οποία μπορεί να συμβάλει στην υλοποίηση της παρούσας συμφωνίας.
 4. Η μεικτή επιτροπή ΕΕ–Κοσόβου συνεδριάζει τουλάχιστον μια φορά ετησίως και, όποτε απαιτείται από ειδικές περιστάσεις, κατόπιν αιτήματος οποιουδήποτε από τα μέρη. Οι συνεδριάσεις διοργανώνονται και φιλοξενούνται εναλλάξ από την Ευρωπαϊκή Ένωση και το Κόσοβο.
 5. Η μεικτή επιτροπή ΕΕ–Κοσόβου εργάζεται σε συνεχή βάση με ανταλλαγή σχετικών πληροφοριών με κάθε μέσο επικοινωνίας, ιδίως όσον αφορά τη συμμετοχή / τις επιδόσεις των νομικών οντοτήτων του Κοσόβου. Η μεικτή επιτροπή ΕΕ–Κοσόβου μπορεί, ειδικότερα, να διεξάγει τις εργασίες της γραπτώς όποτε προκύπτει σχετική ανάγκη.
 Άρθρο 9
 Τελικές διατάξεις
 1. Η παρούσα συμφωνία αρχίζει να ισχύει την ημερομηνία κατά την οποία τα μέρη γνωστοποιούν αμοιβαία την ολοκλήρωση των εσωτερικών διαδικασιών που είναι αναγκαίες για τον σκοπό αυτόν.
 2. Η παρούσα απόφαση εφαρμόζεται από την 1η Ιανουαρίου 2021. Παραμένει σε ισχύ για όσο χρονικό διάστημα απαιτείται ώστε να ολοκληρωθούν όλα τα έργα ή οι δράσεις ή μέρη αυτών που χρηματοδοτούνται από το πρόγραμμα «Ορίζων Ευρώπη», όλες οι δράσεις που είναι αναγκαίες για την προστασία των οικονομικών συμφερόντων της Ευρωπαϊκής Ένωσης, καθώς και όλες οι οικονομικές υποχρεώσεις που απορρέουν από την εφαρμογή της παρούσας συμφωνίας μεταξύ


text:
των μερών.
 3. Η Ευρωπαϊκή Ένωση και το Κόσοβο δύνανται να εφαρμόζουν προσωρινά την παρούσα συμφωνία σύμφωνα με τις αντίστοιχες εσωτερικές διαδικασίες και τη νομοθεσία τους. Η εν λόγω προσωρινή εφαρμογή ξεκινά την ημερομηνία κατά την οποία τα μέρη γνωστοποιούν αμοιβαία την ολοκλήρωση των εσωτερικών διαδικασιών που είναι αναγκαίες για τον σκοπό αυτόν.
 4. Σε περίπτωση που το Κόσοβο γνωστοποιήσει στην Επιτροπή, η οποία ενεργεί εξ ονόματος της Ευρωπαϊκής Ένωσης, ότι δεν θα ολοκληρώσει τις εσωτερικές διαδικασίες που απαιτούνται για να αρχίσει να ισχύει η παρούσα συμφωνία, τότε η παρούσα συμφωνία παύει να εφαρμόζεται προσωρινά από την ημερομηνία κατά την οποία η Επιτροπή λαμβάνει την εν λόγω γνωστοποίηση, η οποία αποτελεί και την ημερομηνία παύσης για τους σκοπούς της παρούσας συμφωνίας.
 5. Η εφαρμογή της παρούσας συμφωνίας μπορεί να ανασταλεί από την Ευρωπαϊκή Ένωση σε περίπτωση μερικής ή ολικής μη καταβολής της χρηματοδοτικής συνεισφοράς, την οποία οφείλει το Κόσοβο βάσει της παρούσας συμφωνίας.
 Σε περίπτωση μη καταβολής η οποία μπορεί να θέσει σε σοβαρό κίνδυνο την υλοποίηση και τη διαχείριση του προγράμματος «Ορίζων Ευρώπη», η Επιτροπή αποστέλλει επίσημη επιστολή υπενθύμισης. Σε περίπτωση που η καταβολή δεν πραγματοποιηθεί εντός 20 εργάσιμων ημερών από την επίσημη επιστολή υπενθύμισης, η Επιτροπή γνωστοποιεί στο Κόσοβο την αναστολή εφαρμογής της παρούσας συμφωνίας μέσω επίσημης επιστολής γνωστοποίησης, η οποία αρχίζει να ισχύει 15 ημέρες από την παραλαβή της εν λόγω γνωστοποίησης από το Κόσοβο.
 Σε περίπτωση αναστολής εφαρμογής της παρούσας συμφωνίας, νομικές οντότητες εγκατεστημένες στο Κόσοβο δεν είναι επιλέξιμες για συμμετοχή σε διαδικασίες χορήγησης επιχορηγήσεων, οι οποίες δεν έχουν ακόμη ολοκληρωθεί κατά την έναρξη ισχύος της αναστολής. Η διαδικασία χορήγησης επιχορηγήσεων θεωρείται ότι έχει ολοκληρωθεί όταν έχουν αναληφθεί νομικές δεσμεύσεις που απορρέουν από την εν λόγω διαδικασία.
 Η αναστολή δεν επηρεάζει τις νομικές δεσμεύσεις που έχουν αναλάβει οι νομικές οντότητες που είναι εγκατεστημένες στο Κόσοβο πριν από την έναρξη ισχύος της αναστολής. Η παρούσα συμφωνία εξακολουθεί να εφαρμόζεται ως προς τις συγκεκριμένες νομικές δεσμεύσεις.
 Η Ευρωπαϊκή Ένωση ενημερώνει το Κόσοβο αμέσως μόλις εισπράξει ολόκληρο το οφειλόμενο ποσό της χρηματοδοτικής συνεισφοράς. Η αναστολή αίρεται αμέσως μετά την εν λόγω γνωστοποίηση.
 Από την ημερομηνία κατά την οποία αίρεται η αναστολή, οι νομικές οντότητες του Κοσόβου είναι εκ νέου επιλέξιμες σε διαδικασίες χορήγησης επιχορηγήσεων που ξεκίνησαν μετά την εν λόγω ημερομηνία και σε διαδικασίες χορήγησης επιχορηγήσεων που ξεκίνησαν πριν από την εν λόγω ημερομηνία, για τις οποίες δεν έχουν εκπνεύσει οι προθεσμίες υποβολής αιτήσεων.
 6. Έκαστο μέρος δύναται ανά πάσα στιγμή να καταγγείλει την παρούσα συμφωνία με αποστολή έγγραφης γνωστοποίησης με την οποία ενημερώνει για την πρόθεσή του να καταγγείλει τη συμφωνία. Η καταγγελία αρχίζει να ισχύει τρεις ημερολογιακούς μήνες μετά την ημερομηνία λήψης της έγγραφης γνωστοποίησης από τον παραλήπτη της. Η ημερομηνία κατά την οποία αρχίζει να ισχύει η καταγγελία αποτελεί την ημερομηνία καταγγελίας για τους σκοπούς της παρούσας συμφωνίας.
 7. Σε περίπτωση που η παρούσα συμφωνία παύσει να εφαρμόζεται προσωρινά σύμφωνα με την παράγραφο 4 του παρόντος άρθρου ή καταγγελθεί σύμφωνα με την παράγραφο 6 του παρόντος άρθρου, τα μέρη συμφωνούν ότι:
 α)
 έργα και δράσεις ή


text:
μέρη αυτών για τα οποία έχουν αναληφθεί νομικές δεσμεύσεις κατά την προσωρινή εφαρμογή και/ή μετά την έναρξη ισχύος της παρούσας συμφωνίας, και προτού η παρούσα συμφωνία παύσει να εφαρμόζεται ή καταγγελθεί, συνεχίζονται έως ότου ολοκληρωθούν σύμφωνα με τους όρους που καθορίζονται στην παρούσα συμφωνία·
 β)
 η ετήσια χρηματοδοτική συνεισφορά του έτους Ν κατά τη διάρκεια του οποίου η παρούσα συμφωνία παύσει να ισχύει προσωρινά ή καταγγελθεί, καταβάλλεται εξ ολοκλήρου σύμφωνα με το άρθρο 3. Η επιχειρησιακή συνεισφορά του έτους Ν προσαρμόζεται σύμφωνα με το άρθρο 3 παράγραφος 8 και διορθώνεται σύμφωνα με το άρθρο 4 της παρούσας συμφωνίας. Το τέλος συμμετοχής που καταβάλλεται για το έτος Ν δεν αναπροσαρμόζεται ούτε διορθώνεται·
 γ)
 μετά το έτος κατά το οποίο η παρούσα συμφωνία παύσει να εφαρμόζεται προσωρινά ή καταγγελθεί, οι αρχικές επιχειρησιακές συνεισφορές που καταβλήθηκαν για τα έτη κατά τη διάρκεια των οποίων εφαρμοζόταν η παρούσα συμφωνία, προσαρμόζονται σύμφωνα με το άρθρο 3 παράγραφος 8 και διορθώνονται αυτομάτως σύμφωνα με το άρθρο 4 της παρούσας συμφωνίας.
 Τα μέρη διευθετούν με κοινή συναίνεση τυχόν άλλες συνέπειες που προκύπτουν από την καταγγελία ή την παύση της προσωρινής εφαρμογής της παρούσας συμφωνίας.
 8. Η παρούσα συμφωνία μπορεί να τροποποιηθεί μόνον εγγράφως, με κοινή συναίνεση των μερών. Για την έναρξη ισχύος των τροποποιήσεων τηρείται η ίδια διαδικασία με αυτήν που εφαρμόζεται για την έναρξη ισχύος της παρούσας συμφωνίας.
 9. Τα παραρτήματα της παρούσας συμφωνίας αποτελούν αναπόσπαστο μέρος αυτής.
 Η παρούσα συμφωνία συντάσσεται σε δύο αντίτυπα στην αγγλική γλώσσα.
 Έγινε στις Βρυξέλλες, στις 7 Δεκεμβρίου και στην Πρίστινα, στις 23 Νοεμβρίου του έτους 2021.
 Για την Ευρωπαϊκή Επιτροπή, εξ ονόματος της Ευρωπαϊκής Ένωσης,
 Mariya GABRIEL,
 Επίτροπος Καινοτομίας, Έρευνας, Πολιτισμού, Εκπαίδευσης και Νεολαίας
 Για το Κόσοβο,
 Arbërie NAGAVCI,
 Υπουργός Παιδείας, Επιστημών, Τεχνολογίας και Καινοτομίας
 (*1) Η ονομασία αυτή χρησιμοποιείται με την επιφύλαξη των θέσεων ως προς το καθεστώς και συνάδει με την απόφαση 1244/1999 του Συμβουλίου Ασφαλείας των Ηνωμένων Εθνών και τη γνωμοδότηση του Διεθνούς Δικαστηρίου σχετικά με τη διακήρυξη της ανεξαρτησίας του Κοσόβου.
 (1) Συμφωνία-πλαίσιο μεταξύ της Ευρωπαϊκής Ένωσης και του Κοσσυφοπεδίου* σχετικά με τις γενικές αρχές για τη συμμετοχή του Κοσσυφοπεδίου σε προγράμματα της Ένωσης (ΕΕ L 195 της 27.7.2017, σ. 3.).
 (2) Κανονισμός (ΕΕ) 2021/695 του Ευρωπαϊκού Κοινοβουλίου και του Συμβουλίου, της 28ης Απριλίου 2021, για τη θέσπιση του προγράμματος-πλαισίου έρευνας και καινοτομίας «Ορίζων Ευρώπη», τον καθορισμό των κανόνων συμμετοχής και διάδοσής του, και για την κατάργηση των κανονισμών (ΕΕ) αριθ. 1290/2013 και (ΕΕ) αριθ. 1291/2013 (ΕΕ L 170 της 12.5.2021, σ. 1).
 (3) Απόφαση (ΕΕ) 2021/764 του Συμβουλίου, της 10ης Μαΐου 2021, για τη θέσπιση του ειδικού προγράμματος υλοποίησης του προγράμματος-πλαισίου έρευνας και καινοτομίας «Ορίζων Ευρώπη» και την κατάργηση της απόφασης 2013/743/ΕΕ (ΕΕ L 167 Ι της 12.5.2021, σ. 1).
 (4) Κανονισμός (ΕΕ) 2021/819 του Ευρωπαϊκού Κοινοβουλίου και του Συμβουλίου, της 20ής Μαΐου 2021, σχετικά με το Ευρωπαϊκό Ινστιτούτο Καινοτομίας και Τεχνολογίας (αναδιατύπωση) (ΕΕ L 189 της 28.5.2021, σ. 61).
 (5) Απόφαση (ΕΕ) 2021/820 του Ευρωπαϊκού Κοινοβουλίου και του Συμβουλίου, της 20ής Μαΐου 2021, σχετικά με το στρατηγικό θεματολόγιο καινοτομίας του Ευρωπαϊκού Ινστιτούτου Καινοτομίας


text:
και Τεχνολογίας (ΕΙΤ) 2021-2027: τόνωση του ταλέντου και της ικανότητας για καινοτομία της Ευρώπης, και την κατάργηση της απόφασης αριθ. 1312/2013/ΕΕ (ΕΕ L 189 της 28.5.2021, σ. 91).
 (6) Τα περιοριστικά μέτρα της ΕΕ θεσπίζονται σύμφωνα με το άρθρο 29 της Συνθήκης της Ευρωπαϊκής Ένωσης ή σύμφωνα με το άρθρο 215 της Συνθήκης για τη λειτουργία της Ευρωπαϊκής Ένωσης.
 (7) Κανονισμός (ΕΚ) αριθ. 723/2009 του Συμβουλίου, της 25ης Ιουνίου 2009, σχετικά με το κοινοτικό νομικό πλαίσιο για την κοινοπραξία ευρωπαϊκής ερευνητικής υποδομής (ΚΕΕΥ) (ΕΕ L 206 της 8.8.2009, σ. 1).
 (8) Κανονισμός (ΕΕ, Ευρατόμ) 2018/1046 του Ευρωπαϊκού Κοινοβουλίου και του Συμβουλίου, της 18ης Ιουλίου 2018, σχετικά με τους δημοσιονομικούς κανόνες που εφαρμόζονται στον γενικό προϋπολογισμό της Ένωσης, την τροποποίηση των κανονισμών (ΕΕ) αριθ. 1296/2013, (ΕΕ) αριθ. 1301/2013, (ΕΕ) αριθ. 1303/2013, (ΕΕ) αριθ. 1304/2013, (ΕΕ) αριθ. 1309/2013, (ΕΕ) αριθ. 1316/2013, (ΕΕ) αριθ. 223/2014, (ΕΕ) αριθ. 283/2014 και της απόφασης αριθ. 541/2014/ΕΕ και για την κατάργηση του κανονισμού (ΕΕ, Ευρατόμ) αριθ. 966/2012 (ΕΕ L 193 της 30.7.2018, σ. 1).
 (9) Σε αυτήν την περίπτωση περιλαμβάνονται κυρίως οι πόροι από το Μέσο Ανάκαμψης της Ευρωπαϊκής Ένωσης το οποίο θεσπίστηκε με τον κανονισμό (ΕΕ) 2020/2094 του Συμβουλίου, της 14ης Δεκεμβρίου 2020, σχετικά με τη θέσπιση Μέσου Ανάκαμψης της Ευρωπαϊκής Ένωσης για τη στήριξη της ανάκαμψης μετά την κρίση της νόσου COVID-19 (ΕΕ L 433 I της 22.12.2020, σ. 23).
 (10) ΕΕ L 433 I της 22.12.2020, σ. 23.
 ΠΑΡΑΡΤΗΜΑ I
 Κανόνες που διέπουν τη χρηματοδοτική συνεισφορά του Κοσόβου στο πρόγραμμα «Ορίζων Ευρώπη» (2021-2027)
 I. Υπολογισμοσ τησ χρηματοδοτικησ συνεισφορασ του κοσοβου
 1.
 Η χρηματοδοτική συνεισφορά του Κοσόβου στο πρόγραμμα «Ορίζων Ευρώπη» καθορίζεται σε ετήσια βάση κατ’ αναλογία και επιπλέον του ποσού που διατίθεται κάθε χρόνο στον προϋπολογισμό της Ένωσης για πιστώσεις ανάληψης υποχρεώσεων που είναι αναγκαίες για τη διαχείριση, την εκτέλεση και τη λειτουργία του προγράμματος «Ορίζων Ευρώπη», προσαυξημένες σύμφωνα με το άρθρο 3 παράγραφος 4 της παρούσας συμφωνίας.
 2.
 Το τέλος συμμετοχής που αναφέρεται στο άρθρο 3 παράγραφος 7 της παρούσας συμφωνίας εφαρμόζεται σταδιακά ως εξής:
 —
 2021: 0,5 %·
 —
 2022: 1 %·
 —
 2023: 1,5 %·
 —
 2024: 2 %·
 —
 2025: 2,5 %·
 —
 2026: 3 %·
 —
 2027: 4 %.
 3.
 Σύμφωνα με το άρθρο 3 παράγραφος 5 της παρούσας συμφωνίας, η αρχική επιχειρησιακή συνεισφορά την οποία πρέπει να καταβάλλει το Κόσοβο για τη συμμετοχή του στο πρόγραμμα «Ορίζων Ευρώπη» θα υπολογίζεται για τα αντίστοιχα οικονομικά έτη με προσαρμογή της κλείδας κατανομής.
 Η προσαρμογή της κλείδας κατανομής γίνεται ως εξής:
 Contribution Key Adjusted = Contribution Key × Coefficient
 Ο συντελεστής που χρησιμοποιείται για τον παραπάνω υπολογισμό για την προσαρμογή της κλείδας κατανομής είναι 0,09.
 4.
 Σύμφωνα με το άρθρο 3 παράγραφος 8 της παρούσας συμφωνίας, η πρώτη προσαρμογή που αφορά την εκτέλεση του προϋπολογισμού του έτους Ν πραγματοποιείται το έτος Ν+ 1, όταν η αρχική επιχειρησιακή συνεισφορά για το έτος Ν προσαρμόζεται προς τα πάνω ή προς τα κάτω λαμβανομένης υπόψη της διαφοράς μεταξύ:
 α)
 του ποσού της προσαρμοσμένης συνεισφοράς το οποίο υπολογίζεται με εφαρμογή της κλείδας κατανομής προσαρμοσμένης για


text:
το έτος Ν στο σύνολο:
 i.
 του ποσού των δημοσιονομικών δεσμεύσεων που αναλήφθηκαν επί πιστώσεων ανάληψης υποχρεώσεων οι οποίες εγκρίθηκαν για το έτος Ν στο πλαίσιο του ψηφισθέντος προϋπολογισμού της Ευρωπαϊκής Ένωσης και επί πιστώσεων ανάληψης υποχρεώσεων οι οποίες αντιστοιχούν σε αποδεσμεύσεις που ανασυστάθηκαν· και
 ii.
 κάθε πίστωσης ανάληψης υποχρεώσεων που βασίζεται σε εξωτερικά έσοδα για ειδικό προορισμό τα οποία δεν προκύπτουν από χρηματοδοτικές συνεισφορές άλλων χορηγών προς το πρόγραμμα «Ορίζων Ευρώπη» και τα οποία ήταν διαθέσιμα στο τέλος του έτους Ν (1). Όσον αφορά τα εξωτερικά έσοδα για ειδικό προορισμό που διατίθενται στο πρόγραμμα «Ορίζων Ευρώπη» βάσει του άρθρου 3 παράγραφος 1 του κανονισμού (ΕΕ) 2020/2094 του Συμβουλίου σχετικά με τη θέσπιση Μέσου Ανάκαμψης της Ευρωπαϊκής Ένωσης για τη στήριξη της ανάκαμψης μετά την κρίση της νόσου COVID-19 (2), τα ετήσια ενδεικτικά ποσά στον προγραμματισμό του πολυετούς δημοσιονομικού πλαισίου (ΠΔΠ) χρησιμοποιούνται για τον υπολογισμό της προσαρμοσμένης συνεισφοράς.
 β)
 και της αρχικής επιχειρησιακής συνεισφοράς για το έτος Ν.
 Αρχής γενομένης από το έτος Ν+ 2 και κάθε επόμενο έτος, έως ότου καταβληθούν ή αποδεσμευτούν όλες οι δημοσιονομικές δεσμεύσεις που χρηματοδοτούνται με πιστώσεις ανάληψης υποχρεώσεων, οι οποίες προέρχονται από το έτος Ν και προσαυξάνονται σύμφωνα με το άρθρο 3 παράγραφος 4 της παρούσας συμφωνίας, και το αργότερο 3 έτη μετά τη λήξη του προγράμματος «Ορίζων Ευρώπη», η Ένωση υπολογίζει την προσαρμογή της επιχειρησιακής συνεισφοράς του έτους Ν μειώνοντας την επιχειρησιακή συνεισφορά του Κοσόβου κατά το ποσό που προκύπτει από την εφαρμογή της κλείδας κατανομής προσαρμοσμένης για το έτος Ν στις αποδεσμεύσεις που πραγματοποιούνται κάθε χρόνο ως προς τις αναλήψεις δεσμεύσεων για το εν λόγω έτος Ν, οι οποίες χρηματοδοτούνται από τον προϋπολογισμό της Ένωσης ή από αποδεσμεύσεις που ανασυστάθηκαν.
 Εάν ακυρωθούν τα ποσά που προέρχονται από εξωτερικά έσοδα για ειδικό προορισμό του έτους Ν [συμπεριλαμβάνονται οι πιστώσεις ανάληψης υποχρεώσεων και, όσον αφορά τα ποσά που προβλέπονται στον κανονισμό (ΕΕ) 2020/2094, συμπεριλαμβάνονται τα ετήσια ενδεικτικά ποσά στον προγραμματισμό του ΠΔΠ], τα οποία δεν προκύπτουν από χρηματοδοτικές συνεισφορές άλλων χορηγών προς το πρόγραμμα «Ορίζων Ευρώπη», η επιχειρησιακή συνεισφορά του Κοσόβου μειώνεται κατά το ποσό που προκύπτει από την εφαρμογή της κλείδας κατανομής η οποία προσαρμόζεται για το έτος Ν στο ακυρωθέν ποσό.
 II. Αυτοματη διορθωση τησ επιχειρησιακησ συνεισφορασ του κοσοβου
 1.
 Για τον υπολογισμό της αυτόματης διόρθωσης που αναφέρεται στο άρθρο 4 της παρούσας συμφωνίας, εφαρμόζονται οι ακόλουθες ρυθμίσεις:
 α)
 «επιχορηγήσεις κατόπιν διαγωνιστικής διαδικασίας»: οι επιχορηγήσεις που χορηγούνται μέσω προσκλήσεων υποβολής προτάσεων, στις οποίες οι τελικοί δικαιούχοι είναι δυνατόν να προσδιοριστούν κατά τον χρόνο υπολογισμού της αυτόματης διόρθωσης. Αποκλείεται η οικονομική ενίσχυση τρίτων, όπως ορίζεται στο άρθρο 204 του δημοσιονομικού κανονισμού·
 β)
 σε περίπτωση που κοινοπραξία αναλαμβάνει νομική δέσμευση, τα ποσά που χρησιμοποιούνται για τον καθορισμό των αρχικών ποσών της νομικής δέσμευσης είναι τα σωρευτικά ποσά που διατίθενται σε δικαιούχους οι οποίοι είναι οντότητες του Κοσόβου σύμφωνα με την ενδεικτική κατανομή του προϋπολογισμού της συμφωνίας επιχορήγησης·
 γ)
 όλα τα ποσά στο πλαίσιο των νομικών δεσμεύσεων, τα οποία αντιστοιχούν σε επιχορηγήσεις που χορηγούνται κατόπιν διαγωνιστικής διαδικασίας, καθορίζονται μέσω του ηλεκτρονικού συστήματος eCorda της Ευρωπαϊκής


text:
Επιτροπής και εκταμιεύονται τη δεύτερη Τετάρτη του Φεβρουαρίου του έτους N+ 2·
 δ)
 «δαπάνες μη παρέμβασης»: δαπάνες του προγράμματος εξαιρουμένων των επιχορηγήσεων που χορηγούνται κατόπιν διαγωνιστικής διαδικασίας, συμπεριλαμβανομένων των δαπανών στήριξης, της ειδικής για το πρόγραμμα διαχείρισης και άλλων δράσεων (3)·
 ε)
 τα ποσά που διατίθενται σε διεθνείς οργανισμούς με τη μορφή των νομικών οντοτήτων, οι οποίοι αποτελούν τον τελικό δικαιούχο (4), θεωρούνται δαπάνες μη παρέμβασης.
 2.
 Ο μηχανισμός εφαρμόζεται ως εξής:
 α)
 Οι αυτόματες διορθώσεις για το έτος Ν που αφορούν την εκτέλεση των πιστώσεων ανάληψης υποχρεώσεων για το έτος Ν, προσαυξημένων σύμφωνα με το άρθρο 3 παράγραφος 4 της παρούσας συμφωνίας, εφαρμόζονται με βάση τα στοιχεία για το έτος N και το έτος Ν+ 1 που προέρχονται από το e-Corda, το οποίο αναφέρεται στο σημείο ΙΙ παράγραφος 1 στοιχείο γ) του παρόντος παραρτήματος κατά το έτος Ν+ 2, κατόπιν εφαρμογής τυχόν προσαρμογών που προβλέπονται στο άρθρο 3 παράγραφος 8 της παρούσας συμφωνίας στη συνεισφορά του Κοσόβου στο πρόγραμμα «Ορίζων Ευρώπη». Το υπολογιζόμενο ποσό θα είναι το ποσό των επιχορηγήσεων που χορηγούνται κατόπιν διαγωνιστικής διαδικασίας για τις οποίες διατίθενται στοιχεία κατά τον χρόνο υπολογισμού της διόρθωσης.
 β)
 Αρχής γενομένης από το έτος Ν+ 2 και μέχρι το 2029, το ποσό της αυτόματης διόρθωσης υπολογίζεται για το έτος Ν λαμβάνοντας υπόψη τη διαφορά μεταξύ των κάτωθι ποσών:
 i.
 του συνολικού ποσού των εν λόγω επιχορηγήσεων που χορηγούνται κατόπιν διαγωνιστικής διαδικασίας, οι οποίες κατανέμονται στο Κόσοβο ή σε νομικές οντότητες του Κοσόβου ως αναλήψεις υποχρεώσεων από πιστώσεις του προϋπολογισμού του έτους Ν· και
 ii.
 του ποσού της προσαρμοσμένης επιχειρησιακής συνεισφοράς του Κοσόβου για το έτος Ν πολλαπλασιαζόμενου επί τον λόγο μεταξύ:
 A.
 του ποσού των επιχορηγήσεων που χορηγούνται κατόπιν διαγωνιστικής διαδικασίας σε πιστώσεις ανάληψης υποχρεώσεων του έτους Ν, προσαυξημένων σύμφωνα με το άρθρο 3 παράγραφος 4 της παρούσας συμφωνίας· και
 B.
 του συνόλου των εγκεκριμένων πιστώσεων ανάληψης υποχρεώσεων του προϋπολογισμού του έτους Ν, συμπεριλαμβανομένων των δαπανών μη παρέμβασης.
 III. Καταβολή της χρηματοδοτικής συνεισφοράς του Κοσόβου, καταβολή των ποσών που προκύπτουν από προσαρμογές της επιχειρησιακής συνεισφοράς του Κοσόβου, και καταβολή της αυτόματης διόρθωσης που εφαρμόζεται στην επιχειρησιακή συνεισφορά του Κοσόβου
 1.
 Η Επιτροπή κοινοποιεί στο Κόσοβο, το συντομότερο δυνατόν και το αργότερο κατά την έκδοση της πρώτης πρόσκλησης προς καταβολή του οικονομικού έτους, τις ακόλουθες πληροφορίες:
 α.
 τα ποσά σε πιστώσεις ανάληψης υποχρεώσεων στον προϋπολογισμό της Ένωσης που έχουν εγκριθεί οριστικά για το εν λόγω έτος για τις γραμμές του προϋπολογισμού που καλύπτουν τη συμμετοχή του Κοσόβου στο πρόγραμμα «Ορίζων Ευρώπη», προσαυξημένες, κατά περίπτωση, σύμφωνα με το άρθρο 3 παράγραφος 4 της παρούσας συμφωνίας·
 β.
 το ποσό του τέλους συμμετοχής που αναφέρεται στο άρθρο 3 παράγραφος 7 της παρούσας συμφωνίας·
 γ.
 από το έτος Ν+ 1 της υλοποίησης του προγράμματος «Ορίζων Ευρώπη», η εκτέλεση των πιστώσεων ανάληψης υποχρεώσεων που αντιστοιχούν στο οικονομικό έτος Ν, προσαυξημένων σύμφωνα με το άρθρο 3 παράγραφος 4 της παρούσας συμφωνίας και ανάλογα με το επίπεδο αποδέσμευσης·
 δ.
 όσον αφορά το μέρος του προγράμματος «Ορίζων Ευρώπη» για το οποίο οι συγκεκριμένες πληροφορίες είναι απαραίτητες για τον υπολογισμό της


text:
αυτόματης διόρθωσης, το επίπεδο των δεσμεύσεων που αναλαμβάνονται υπέρ των νομικών οντοτήτων του Κοσόβου, οι οποίες κατανέμονται σύμφωνα με το αντίστοιχο έτος πιστώσεων του προϋπολογισμού και το αντίστοιχο συνολικό επίπεδο των δεσμεύσεων.
 Βάσει του σχεδίου προϋπολογισμού της, η Επιτροπή παρέχει εκτίμηση των πληροφοριών των στοιχείων α) και β) για το επόμενο έτος το συντομότερο δυνατόν και, το αργότερο, έως την 1η Σεπτεμβρίου του οικονομικού έτους.
 2.
 Το αργότερο τον Απρίλιο και τον Ιούνιο κάθε οικονομικού έτους, η Επιτροπή απευθύνει στο Κόσοβο πρόσκληση προς καταβολή ανάλογη με τη συνεισφορά του βάσει της παρούσας συμφωνίας.
 Σε κάθε πρόσκληση προς καταβολή προβλέπεται η καταβολή της συνεισφοράς του Κοσόβου το αργότερο 30 ημέρες μετά την έκδοση της πρόσκλησης προς καταβολή.
 Για το πρώτο έτος εφαρμογής της παρούσας συμφωνίας, η Επιτροπή εκδίδει μία μόνο πρόσκληση προς καταβολή εντός 60 ημερών μετά την ημερομηνία κατά την οποία η παρούσα συμφωνία αρχίζει να παράγει έννομα αποτελέσματα.
 3.
 Από το 2023 και κάθε έτος στη συνέχεια, στην πρόσκληση προς καταβολή αποτυπώνεται επίσης το ποσό της αυτόματης διόρθωσης, η οποία εφαρμόζεται στην επιχειρησιακή συνεισφορά που καταβλήθηκε για το έτος Ν- 2.
 Στην πρόσκληση προς καταβολή η οποία εκδίδεται το αργότερο τον Απρίλιο ενδέχεται επίσης να περιλαμβάνονται προσαρμογές της χρηματοδοτικής συνεισφοράς που κατέβαλε το Κόσοβο για την υλοποίηση, τη διαχείριση και τη λειτουργία των προηγούμενων προγραμμάτων-πλαισίων έρευνας και καινοτομίας, στα οποία συμμετείχε το Κόσοβο.
 Για καθένα από τα οικονομικά έτη 2028, 2029 και 2030, θα οφείλεται στο Κόσοβο ή το Κόσοβο θα οφείλει το ποσό που προκύπτει από την αυτόματη διόρθωση η οποία εφαρμόζεται στις επιχειρησιακές συνεισφορές που καταβλήθηκαν από το Κόσοβο το 2026 και το 2027 ή από τις προσαρμογές που πραγματοποιήθηκαν σύμφωνα με το άρθρο 3 παράγραφος 8 της παρούσας συμφωνίας.
 4.
 Το Κόσοβο καταβάλλει τη χρηματοδοτική συνεισφορά του βάσει της παρούσας συμφωνίας σύμφωνα με το σημείο ΙΙΙ του παρόντος παραρτήματος. Σε περίπτωση που το Κόσοβο δεν καταβάλλει τη χρηματοδοτική συνεισφορά εντός της προβλεπόμενης προθεσμίας, η Επιτροπή αποστέλλει επίσημη επιστολή υπενθύμισης.
 Οποιαδήποτε καθυστέρηση στην καταβολή της χρηματοδοτικής συνεισφοράς συνεπάγεται επιβάρυνση του Κοσόβου με τόκους υπερημερίας επί του ανεξόφλητου ποσού, αρχής γενομένης από την ημερομηνία λήξης της προθεσμίας πληρωμής.
 Το επιτόκιο για τα εισπρακτέα ποσά που δεν καταβάλλονται εμπρόθεσμα είναι αυτό που εφαρμόζει η Ευρωπαϊκή Κεντρική Τράπεζα στις κύριες πράξεις αναχρηματοδότησης, όπως δημοσιεύεται στη σειρά C της Επίσημης Εφημερίδας της Ευρωπαϊκής Ένωσης, και το οποίο ισχύει την πρώτη ημερολογιακή ημέρα του μήνα κατά τον οποίο εκπνέει η προθεσμία πληρωμής, προσαυξημένο κατά μιάμιση εκατοστιαία μονάδα.
 (1) Σε αυτήν την περίπτωση περιλαμβάνονται κυρίως οι πόροι από το Μέσο Ανάκαμψης της Ευρωπαϊκής Ένωσης το οποίο θεσπίστηκε με τον κανονισμό (ΕΕ) 2020/2094 του Συμβουλίου, της 14ης Δεκεμβρίου 2020, σχετικά με τη θέσπιση Μέσου Ανάκαμψης της Ευρωπαϊκής Ένωσης για τη στήριξη της ανάκαμψης μετά την κρίση της νόσου COVID-19 (ΕΕ L 433 I της 22.12.2020, σ. 27).
 (2) ΕΕ L 433 I της 22.12.2020, σ. 23.
 (3) Στις άλλες δράσεις περιλαμβάνονται κυρίως η σύναψη συμβάσεων, η απονομή βραβείων, τα χρηματοδοτικά μέσα, οι άμεσες δράσεις του Κοινού Κέντρου Ερευνών, οι συνδρομές (ΟΟΣΑ, Eureka, IPEEC, ΔΟΕ,


text:
...), οι εμπειρογνώμονες (αξιολογητές, παρακολούθηση έργων) κ.λπ.
 (4) Οι διεθνείς οργανισμοί θα θεωρούνται δαπάνες μη παρέμβασης μόνο αν είναι τελικοί δικαιούχοι. Η περίπτωση αυτή δεν ισχύει όταν ένας διεθνής οργανισμός είναι συντονιστής έργου (και διανέμει κεφάλαια σε άλλους συντονιστές).
 ΠΑΡΑΡΤΗΜΑ II
 Μη εξαντλητικός κατάλογος των ισοδύναμων προγραμμάτων, έργων και δράσεων του Κοσόβου ή μερών αυτών
 Ο ακόλουθος μη εξαντλητικός κατάλογος θεωρείται ότι περιλαμβάνει προγράμματα, έργα, δράσεις και δραστηριότητες του Κοσόβου που είναι ισοδύναμα/-ες του προγράμματος «Ορίζων Ευρώπη»:
 1. Βραχυπρόθεσμες επιχορηγήσεις κινητικότητας
 Ρυθμίζεται από τη διοικητική εντολή MESTI αριθ. 28/2016 (1)
 Το πρόγραμμα στηρίζει τη βραχεία παραμονή ερευνητών και ερευνητριών από το Κόσοβο σε ακαδημαϊκά και ερευνητικά ιδρύματα εκτός Κοσόβου, καθώς και τη συμμετοχή ερευνητών και ερευνητριών από το Κόσοβο σε διεθνείς διασκέψεις που πραγματοποιούνται εκτός Κοσόβου.
 2. Πρόγραμμα επιχορηγήσεων μικρών ερευνητικών έργων
 Ρυθμίζεται από τη διοικητική εντολή MESTI αριθ. 26/2016 (2)
 Το πρόγραμμα παρέχει χρηματοδότηση σε ερευνητικές οντότητες του Κοσόβου για μικρά ερευνητικά έργα διάρκειας 6-12 μηνών, η δε συνολική αξία της επιχορήγησης ανέρχεται σε 10 000 EUR. Το πρόγραμμα προϋποθέτει τη συμμετοχή διεθνών εμπειρογνωμόνων ως συμβούλων.
 3. Χρηματοδοτική στήριξη επιστημονικών δημοσιεύσεων
 Ρυθμίζεται από τη διοικητική εντολή MESTI αριθ. 27/2016 (3)
 Το πρόγραμμα παρέχει χρηματοδότηση ύψους έως 3 000 EUR για τη δημοσίευση επιστημονικών μονογραφιών. Είναι επί του παρόντος ανοικτό σε νομικές οντότητες και φυσικά πρόσωπα που δραστηριοποιούνται στο Κόσοβο.
 4. Χρηματοδοτική στήριξη για δημοσιεύσεις σε περιοδικά με συντελεστή αντικτύπου
 Ρυθμίζεται από τη διοικητική εντολή MESTI αριθ. 1/2017 (4)
 Το πρόγραμμα παρέχει χρηματοδότηση για δημοσιεύσεις βασιζόμενες σε έρευνες οι οποίες διεξάγονται στο Κόσοβο σε περιοδικά περιεχόμενα στις βάσεις δεδομένων Web of Science και Scopus. Καλύπτει έως και το 80 % του κόστους δημοσίευσης.
 (1) https://masht.rks-gov.net/uploads/2017/01/28-ua-masht-nr-28-per-grandet-afatshkurta-te-mobiliteteve-rotated.pdf
 (2) https://masht.rks-gov.net/uploads/2017/01/ua-per-aplikim-ne-projektet-e-vogla-shkencore-rotated-1.pdf
 (3) https://masht.rks-gov.net/uploads/2016/12/rotated-1.pdf
 (4) https://masht.rks-gov.net/uploads/2017/08/1-2017-ua-per-publikime-dhe-botime-shkencore-rotated.pdf
 ΠΑΡΑΡΤΗΜΑ III
 Χρηστή δημοσιονομική διαχείριση
 Προστασία οικονομικών συμφερόντων και είσπραξη
 Άρθρο 1
 Αξιολογήσεις και λογιστικοί έλεγχοι
 1. Η Ευρωπαϊκή Ένωση έχει το δικαίωμα να διεξάγει, σύμφωνα με τις εφαρμοστέες πράξεις ενός ή περισσότερων θεσμικών οργάνων ή οργανισμών της Ένωσης και όπως προβλέπεται στις σχετικές συμφωνίες και/ή συμβάσεις, αξιολογήσεις τεχνικού, επιστημονικού, χρηματοοικονομικού χαρακτήρα ή άλλου είδους αξιολογήσεις και λογιστικούς ελέγχους στις εγκαταστάσεις κάθε φυσικού προσώπου που διαμένει στο Κόσοβο ή κάθε νομικής οντότητας εγκατεστημένης στο Κόσοβο που λαμβάνει χρηματοδότηση από την Ευρωπαϊκή Ένωση, καθώς και στις εγκαταστάσεις κάθε τρίτου που συμμετέχει στην εκτέλεση κονδυλίων της Ένωσης και ο οποίος διαμένει ή είναι εγκατεστημένος στο Κόσοβο. Οι εν λόγω αξιολογήσεις και λογιστικοί έλεγχοι μπορούν να διενεργούνται από τους υπαλλήλους των θεσμικών οργάνων και οργανισμών της Ευρωπαϊκής Ένωσης, ειδικότερα από υπαλλήλους της Ευρωπαϊκής Επιτροπής και του Ευρωπαϊκού Ελεγκτικού Συνεδρίου, ή από άλλα πρόσωπα εντεταλμένα από την Ευρωπαϊκή Επιτροπή.
 2. Οι υπάλληλοι των θεσμικών οργάνων και οργανισμών της Ευρωπαϊκής Ένωσης, ειδικότερα οι υπάλληλοι της Ευρωπαϊκής Επιτροπής και του Ευρωπαϊκού Ελεγκτικού Συνεδρίου, καθώς και άλλα πρόσωπα εντεταλμένα από την Ευρωπαϊκή Επιτροπή, έχουν επαρκή πρόσβαση σε χώρους, εργασίες και έγγραφα (τόσο σε ηλεκτρονική όσο και σε έντυπη μορφή), καθώς και σε όλες τις πληροφορίες που απαιτούνται για τη διενέργεια των εν λόγω λογιστικών ελέγχων, όπως επίσης έχουν το δικαίωμα να εξασφαλίζουν υλικό/ηλεκτρονικό αντίγραφο και αποσπάσματα


text:
κάθε εγγράφου ή των περιεχομένων οποιουδήποτε μέσου δεδομένων που βρίσκονται στην κατοχή του φυσικού ή νομικού προσώπου που υποβάλλεται σε λογιστικό έλεγχο, ή αντίστοιχα βρίσκονται στην κατοχή του τρίτου που υποβάλλεται σε λογιστικό έλεγχο.
 3. Το Κόσοβο ούτε αποτρέπει ούτε θέτει συγκεκριμένο εμπόδιο στο δικαίωμα εισόδου των υπαλλήλων και λοιπών προσώπων που αναφέρονται στην παράγραφο 2 στο Κόσοβο και στην πρόσβαση στις εγκαταστάσεις, λόγω της άσκησης των καθηκόντων τους που προβλέπονται στο παρόν άρθρο.
 4. Οι αξιολογήσεις και οι λογιστικοί έλεγχοι μπορούν να διενεργούνται και μετά την αναστολή της εφαρμογής της παρούσας συμφωνίας δυνάμει του άρθρου 9 παράγραφος 5, την παύση της προσωρινής εφαρμογής ή την καταγγελία της παρούσας συμφωνίας, υπό τους όρους που προβλέπονται στις εφαρμοστέες πράξεις ενός ή περισσότερων θεσμικών οργάνων και οργανισμών της Ευρωπαϊκής Ένωσης και όπως προβλέπεται στις σχετικές συμφωνίες και/ή συμβάσεις σε σχέση με οποιαδήποτε νομική δέσμευση για την εκτέλεση του προϋπολογισμού της Ευρωπαϊκής Ένωσης που έχει αναληφθεί από την Ευρωπαϊκή Ένωση πριν από την ημερομηνία έναρξης ισχύος της αναστολής της εφαρμογής της παρούσας συμφωνίας δυνάμει του άρθρου 9 παράγραφος 5, της παύσης της προσωρινής εφαρμογής ή της καταγγελίας της παρούσας συμφωνίας.
 Άρθρο 2
 Καταπολέμηση των παρατυπιών, της απάτης και άλλων αξιόποινων πράξεων που θίγουν τα οικονομικά συμφέροντα της Ένωσης
 1. Η Ευρωπαϊκή Επιτροπή, καθώς και η Ευρωπαϊκή Υπηρεσία Καταπολέμησης της Απάτης (OLAF), είναι εξουσιοδοτημένες να διενεργούν διοικητικές έρευνες, συμπεριλαμβανομένων επιτόπιων ελέγχων και επιθεωρήσεων, στην επικράτεια του Κοσόβου. Οι εν λόγω έρευνες διεξάγονται σύμφωνα με τους όρους και τις προϋποθέσεις που καθορίζονται στις εφαρμοστέες πράξεις ενός ή περισσότερων θεσμικών οργάνων της Ένωσης.
 2. Οι αρμόδιες αρχές του Κοσόβου ενημερώνουν την Ευρωπαϊκή Επιτροπή ή την OLAF, εντός εύλογου χρονικού διαστήματος, για κάθε περιστατικό ή υπόνοια που περιέρχεται στην αντίληψή τους σχετικά με παρατυπία, απάτη ή άλλη παράνομη δραστηριότητα που θίγει τα οικονομικά συμφέροντα της Ένωσης.
 3. Οι επιτόπιοι έλεγχοι και οι επιθεωρήσεις μπορούν να διενεργούνται στις εγκαταστάσεις κάθε φυσικού προσώπου που διαμένει στο Κόσοβο ή κάθε νομικής οντότητας εγκατεστημένης στο Κόσοβο που λαμβάνει κονδύλια της Ένωσης, καθώς και κάθε τρίτου που συμμετέχει στην εκτέλεση κονδυλίων της Ένωσης ο οποίος διαμένει ή είναι εγκατεστημένος στο Κόσοβο.
 4. Οι επιτόπιοι έλεγχοι και οι επιθεωρήσεις προετοιμάζονται και διενεργούνται από την Ευρωπαϊκή Επιτροπή ή την OLAF σε στενή συνεργασία με την αρμόδια αρχή του Κοσόβου, η οποία ορίζεται ως αρμόδια από την κυβέρνηση του Κοσόβου. Η αρχή αυτή ενημερώνεται εκ των προτέρων και σε εύλογο χρόνο σχετικά με το αντικείμενο, τον σκοπό και τη νομική βάση των ελέγχων και των επιθεωρήσεων, προκειμένου να είναι σε θέση να βοηθήσει. Για τον σκοπό αυτόν, οι υπάλληλοι των αρμόδιων αρχών του Κοσόβου μπορούν να συμμετέχουν στους επιτόπιους ελέγχους και τις επιθεωρήσεις.
 5. Κατόπιν αιτήματος των αρχών του Κοσόβου, οι επιτόπιοι έλεγχοι και οι επιθεωρήσεις μπορούν να διενεργούνται από κοινού με την Ευρωπαϊκή Επιτροπή ή την OLAF.
 6. Οι υπάλληλοι της Επιτροπής και το προσωπικό της OLAF έχουν πρόσβαση σε όλες τις πληροφορίες και τα έγγραφα τεκμηρίωσης, όπως μεταξύ άλλων σε ηλεκτρονικά δεδομένα, όσον αφορά τις οικείες πράξεις που απαιτούνται για την ορθή διεξαγωγή


text:
των επιτόπιων ελέγχων και των επιθεωρήσεων. Μπορούν, ειδικότερα, να λαμβάνουν αντίγραφα των σχετικών εγγράφων.
 7. Σε περίπτωση που το πρόσωπο, η οντότητα ή άλλος τρίτος αντιτίθεται σε επιτόπιο έλεγχο ή επιθεώρηση, οι αρχές του Κοσόβου, ενεργώντας σύμφωνα με τους κανόνες και τους κανονισμούς του Κοσόβου, παρέχουν συνδρομή στην Ευρωπαϊκή Επιτροπή ή στην OLAF για να είναι σε θέση να εκπληρώσουν τα σχετικά με τον επιτόπιο έλεγχο ή την επιθεώρηση καθήκοντά τους. Η συνδρομή αυτή περιλαμβάνει τη λήψη των κατάλληλων προληπτικών μέτρων που προβλέπονται στο πλαίσιο του δικαίου του Κοσόβου, ιδίως τη λήψη μέτρων για τη διαφύλαξη αποδεικτικών στοιχείων.
 8. Η Ευρωπαϊκή Επιτροπή ή η OLAF ενημερώνει τις αρχές του Κοσόβου για το αποτέλεσμα των εν λόγω ελέγχων και επιθεωρήσεων. Συγκεκριμένα, η Ευρωπαϊκή Επιτροπή ή η OLAF αναφέρει το συντομότερο δυνατόν στην αρμόδια αρχή του Κοσόβου τυχόν περιστατικό ή υποψία παρατυπίας που περιήλθε στην αντίληψή της στο πλαίσιο του επιτόπιου ελέγχου ή της επιθεώρησης.
 9. Με την επιφύλαξη της εφαρμογής του ποινικού δικαίου του Κοσόβου, η Ευρωπαϊκή Επιτροπή δύναται να επιβάλλει διοικητικά μέτρα και κυρώσεις σε νομικά ή φυσικά πρόσωπα του Κοσόβου που συμμετέχουν στην υλοποίηση προγράμματος ή δραστηριότητας σύμφωνα με τη νομοθεσία της Ευρωπαϊκής Ένωσης.
 10. Για τους σκοπούς της ορθής εφαρμογής του παρόντος άρθρου, η Ευρωπαϊκή Επιτροπή ή η OLAF και οι αρμόδιες αρχές του Κοσόβου ανταλλάσσουν τακτικά πληροφορίες και, κατόπιν αιτήματος ενός από τα μέρη της παρούσας συμφωνίας, διαβουλεύονται μεταξύ τους.
 11. Προκειμένου να διευκολυνθεί η αποτελεσματική συνεργασία και η ανταλλαγή πληροφοριών με την OLAF, το Κόσοβο ορίζει σημείο επαφής.
 12. Η ανταλλαγή πληροφοριών μεταξύ της Ευρωπαϊκής Επιτροπής ή της OLAF και των αρμόδιων αρχών του Κοσόβου διεξάγεται λαμβανομένων δεόντως υπόψη των απαιτήσεων εμπιστευτικότητας. Τα δεδομένα προσωπικού χαρακτήρα που περιλαμβάνονται στην ανταλλαγή πληροφοριών προστατεύονται σύμφωνα με τους εφαρμοστέους κανόνες.
 13. Οι αρχές του Κοσόβου συνεργάζονται με την Ευρωπαϊκή Εισαγγελία ώστε να της παρέχουν τη δυνατότητα να εκπληρώνει το καθήκον της να διερευνά, να διώκει και να προσάγει ενώπιον της δικαιοσύνης τους δράστες αξιόποινων πράξεων και τους συνεργούς τους που θίγουν τα οικονομικά συμφέροντα της Ευρωπαϊκής Ένωσης, σύμφωνα με την εφαρμοστέα νομοθεσία.
 Άρθρο 3
 Είσπραξη και εκτέλεση
 1. Οι αποφάσεις που εκδίδονται από την Ευρωπαϊκή Επιτροπή και επιβάλλουν χρηματική υποχρέωση σε νομικά ή φυσικά πρόσωπα πλην κρατών σε σχέση με αξιώσεις που απορρέουν από το πρόγραμμα «Ορίζων Ευρώπη» είναι εκτελεστές στο Κόσοβο. Ο εκτελεστήριος τύπος περιάπτεται στην απόφαση χωρίς άλλη διατύπωση πέρα από τον έλεγχο της γνησιότητας της απόφασης, από την αρχή του Κοσόβου την οποία έχει ορίσει για τον σκοπό αυτόν η κυβέρνηση του Κοσόβου. Η κυβέρνηση του Κοσόβου γνωστοποιεί στην Επιτροπή και το Δικαστήριο της Ευρωπαϊκής Ένωσης την εν λόγω αρχή. Σύμφωνα με το άρθρο 4, η Ευρωπαϊκή Επιτροπή έχει το δικαίωμα να κοινοποιεί τις εν λόγω εκτελεστές αποφάσεις απευθείας στα πρόσωπα που διαμένουν στο Κόσοβο και στις νομικές οντότητες που είναι εγκατεστημένες στο Κόσοβο. Η εκτέλεση πραγματοποιείται σύμφωνα με το δίκαιο και τη δικονομία του Κοσόβου.
 2. Οι αποφάσεις και οι διατάξεις του Δικαστηρίου της Ευρωπαϊκής Ένωσης, οι οποίες εκδίδονται κατ’ εφαρμογή ρήτρας διαιτησίας που περιέχεται


text:
σε σύμβαση ή συμφωνία σχετικά με προγράμματα, δραστηριότητες, δράσεις ή έργα της Ένωσης, είναι εκτελεστές στο Κόσοβο κατά τον ίδιο τρόπο με τις αποφάσεις της Ευρωπαϊκής Επιτροπής οι οποίες αναφέρονται στην παράγραφο 1.
 3. Το Δικαστήριο της Ευρωπαϊκής Ένωσης είναι αρμόδιο για τον έλεγχο της νομιμότητας των αποφάσεων της Επιτροπής που αναφέρονται στην παράγραφο 1 και την αναστολή της εκτέλεσής τους. Ωστόσο, τα δικαστήρια του Κοσόβου είναι αρμόδια όσον αφορά καταγγελίες για την παράτυπη εκτέλεση των αποφάσεων.
 Άρθρο 4
 Επικοινωνία και ανταλλαγή πληροφοριών
 Τα θεσμικά όργανα και οι οργανισμοί της Ευρωπαϊκής Ένωσης που συμμετέχουν στην υλοποίηση του προγράμματος «Ορίζων Ευρώπη» ή στους ελέγχους που διεξάγονται για το συγκεκριμένο πρόγραμμα, έχουν το δικαίωμα να επικοινωνούν απευθείας, μεταξύ άλλων μέσω συστημάτων ηλεκτρονικής ανταλλαγής πληροφοριών, με οποιοδήποτε φυσικό πρόσωπο που διαμένει στο Κόσοβο, ή με οποιαδήποτε νομική οντότητα που είναι εγκατεστημένη στο Κόσοβο και λαμβάνει κονδύλια της Ένωσης, καθώς και με κάθε τρίτο που συμμετέχει στην εκτέλεση κονδυλίων της Ένωσης, ο οποίος διαμένει ή είναι εγκατεστημένος στο Κόσοβο. Τα εν λόγω πρόσωπα, οι οντότητες και οι τρίτοι μπορούν να υποβάλλουν απευθείας στα θεσμικά όργανα και τους οργανισμούς της Ευρωπαϊκής Ένωσης όλες τις σχετικές πληροφορίες και τα έγγραφα τεκμηρίωσης που οφείλουν να υποβάλλουν βάσει της νομοθεσίας της Ευρωπαϊκής Ένωσης που εφαρμόζεται στο πρόγραμμα της Ένωσης, καθώς και βάσει των συμβάσεων ή των συμφωνιών που συνάπτονται για την υλοποίηση του εν λόγω προγράμματος.


text:
 Avis juridique important
 |
 11957A/PRO/CJ/30
 Συνθήκη περί ιδρύσεως της Ευρωπαϊκής Κοινότητος Ατομικής Ενεργείας, ( Συνθήκη ΕΚΑΕ - Ευρατόμ ), Πρωτόκολλο περί του οργανισμού του Δικαστηρίου της Ευρωπαϊκής Κοινότητος Ατομικής Ενεργείας, Τίτλος ΙΙΙ: Διαδικασία, Άρθρο 30
 Αρθρο 30.Κατά τη διάρκεια της συζητήσεως, το Δικαστήριο δύναται να εξετάσει τους πραγματογνώμονες, τους μάρτυρες, καθώς και τους ίδιους τους διαδίκους. Πάντως οι τελευταίοι δύνανται να παρίστανται μόνο διά του πληρεξουσίου τους.


text:
 18.12.2008
 EL
 Επίσημη Εφημερίδα της Ευρωπαϊκής Ένωσης
 L 339/93
 ΑΠΌΦΑΣΗ ΤΗΣ ΜΕΙΚΤΉΣ ΕΠΙΤΡΟΠΉΣ ΤΟΥ ΕΟΧ
 αριθ. 110/2008
 της 5ης Νοεμβρίου 2008
 για την τροποποίηση του πρωτοκόλλου 32 της συμφωνίας για τον ΕΟΧ σχετικά με τις χρηματοδοτικές διαδικασίες για την εφαρμογή του άρθρου 82
 Η ΜΕΙΚΤΗ ΕΠΙΤΡΟΠΗ ΤΟΥ ΕΟΧ,
 Έχοντας υπόψη:
 τη συμφωνία για τον Ευρωπαϊκό Οικονομικό Χώρο, όπως τροποποιήθηκε από το πρωτόκολλο προσαρμογής της συμφωνίας για τον Ευρωπαϊκό Οικονομικό Χώρο, εφεξής «η συμφωνία», και ιδίως τα άρθρα 86 και 98,
 Εκτιμώντας τα ακόλουθα:
 (1)
 Το πρωτόκολλο 32 της συμφωνίας δεν έχει τροποποιηθεί προηγουμένως από τη Μεικτή Επιτροπή του ΕΟΧ.
 (2)
 Το Συμβούλιο της Ευρωπαϊκής Ένωσης ενέκρινε, στις 25 Ιουνίου 2002, τον κανονισμό (ΕΚ, Ευρατόμ) αριθ. 1605/2002 για τη θέσπιση του δημοσιονομικού κανονισμού που εφαρμόζεται στο γενικό προϋπολογισμό των Ευρωπαϊκών Κοινοτήτων (1), ο οποίος τροποποιήθηκε με τον κανονισμό (ΕΚ, Ευρατόμ) αριθ. 1995/2006 του Συμβουλίου (2) και με τον κανονισμό (ΕΚ) αριθ. 1525/2007 του Συμβουλίου (3).
 (3)
 Το πρωτόκολλο 32 θα πρέπει να αντικατοπτρίζει τις νέες διαδικασίες που προβλέπει ο κανονισμός (ΕΚ, Ευρατόμ) αριθ. 1605/2002.
 (4)
 Η διαδικασία που καθορίζεται στο πρωτόκολλο 32 θα πρέπει να θεσπιστεί λεπτομερέστερα, συμπεριλαμβανομένων των ημερομηνιών λήξης προθεσμίας που εφαρμόζονται στο πλαίσιο της διαδικασίας αυτής.
 (5)
 Οι συνεισφορές των κρατών της ΕΖΕΣ δεν θα πρέπει πλέον να καταβάλλονται σε δύο δόσεις.
 (6)
 Θα πρέπει να διαγραφούν από το πρωτόκολλο 32 οι διατάξεις που έχουν καταστεί άνευ αντικειμένου.
 (7)
 Ως εκ τούτου, θα πρέπει να τροποποιηθεί το πρωτόκολλο 32 της συμφωνίας,
 ΑΠΟΦΑΣΙΖΕΙ:
 Άρθρο 1
 Το πρωτόκολλο 32 της συμφωνίας τροποποιείται όπως προσδιορίζεται στο παράρτημα της παρούσας απόφασης.
 Άρθρο 2
 Η παρούσα απόφαση τίθεται σε ισχύ την επομένη της τελευταίας κοινοποίησης στη Μεικτή Επιτροπή του ΕΟΧ στο πλαίσιο του άρθρου 103 παράγραφος 1 της συμφωνίας (4).
 Άρθρο 3
 Η παρούσα απόφαση δημοσιεύεται στο τμήμα ΕΟΧ και στο συμπλήρωμα ΕΟΧ της Επίσημης Εφημερίδας της Ευρωπαϊκής Ένωσης.
 Βρυξέλλες, 5 Νοεμβρίου 2008.
 Για τη Μεικτή Επιτροπή του ΕΟΧ
 Ο Πρόεδρος
 Η Α.Υ. Ο Πρίγκιπας Νικόλαος του ΛΙΧΤΕΝΣΤΑΪΝ
 (1) ΕΕ L 248 της 16.9.2002, σ. 1.
 (2) ΕΕ L 390 της 30.12.2006, σ. 1.
 (3) ΕΕ L 343 της 27.12.2007, σ. 9.
 (4) Δεν έχουν αναφερθεί συνταγματικές απαιτήσεις.
 ΠΑΡΑΡΤΗΜΑ
 Το κείμενο του πρωτοκόλλου 32 της συμφωνίας αντικαθίσταται από το ακόλουθο:
 «Άρθρο 1
 Διαδικασία καθορισμού της οικονομικής συμμετοχής των κρατών της ΕΖΕΣ για κάθε οικονομικό έτος (ν)
 1. Το αργότερο στις 31 Ιανουαρίου κάθε έτους (ν–1), η Ευρωπαϊκή Επιτροπή κοινοποιεί στη Μόνιμη Επιτροπή των κρατών της ΕΖΕΣ το έγγραφο δημοσιονομικού προγραμματισμού που καλύπτει τις δραστηριότητες που πρέπει να πραγματοποιηθούν κατά την υπόλοιπη περίοδο του σχετικού πολυετούς δημοσιονομικού πλαισίου και περιλαμβάνει τις ενδεικτικές κατανομές των πιστώσεων ανάληψης υποχρεώσεων γι’ αυτές τις δραστηριότητες.
 2. Η Μόνιμη Επιτροπή των κρατών της ΕΖΕΣ κοινοποιεί στην Ευρωπαϊκή Επιτροπή το αργότερο στις 15 Φεβρουαρίου του έτους (ν-1), κατάλογο των κοινοτικών δραστηριοτήτων τις οποίες τα κράτη της ΕΖΕΣ επιθυμούν, για πρώτη φορά, να συμπεριλάβουν στο παράρτημα ΕΟΧ του προσχεδίου του προϋπολογισμού της Ευρωπαϊκής Ένωσης για το οικονομικό έτος (ν). Ο κατάλογος αυτός δεν προδικάζει τις νέες προτάσεις που υποβάλλονται από


text:
την Κοινότητα κατά τη διάρκεια του έτους (ν-1) ούτε και την τελική θέση που λαμβάνεται από τα κράτη της ΕΖΕΣ όσον αφορά τη συμμετοχή τους σ’ αυτές τις δραστηριότητες.
 3. Το αργότερο στις 15 Μαΐου κάθε έτους (ν–1), η Ευρωπαϊκή Επιτροπή ανακοινώνει στη Μόνιμη Επιτροπή των κρατών της ΕΖΕΣ τη θέση της όσον αφορά τις αιτήσεις συμμετοχής των κρατών της ΕΖΕΣ στις δραστηριότητες κατά τη διάρκεια του οικονομικού έτους (ν), καθώς και τις ακόλουθες πληροφορίες:
 α)
 τα ενδεικτικά ποσά που εγγράφονται “προς ενημέρωση” στις πιστώσεις ανάληψης υποχρεώσεων και στις πιστώσεις πληρωμών, στην κατάσταση των δαπανών του προσχεδίου του προϋπολογισμού της Ευρωπαϊκής Ένωσης για τις δραστηριότητες στις οποίες συμμετέχουν τα κράτη της ΕΖΕΣ ή έχουν εκφράσει την επιθυμία να συμμετάσχουν και υπολογίζονται σύμφωνα με τις διατάξεις του άρθρου 82 της συμφωνίας·
 β)
 τα κατ’ εκτίμηση ποσά που αντιστοιχούν στις συνεισφορές των κρατών της ΕΖΕΣ, που εγγράφονται «προς ενημέρωση» στην κατάσταση εσόδων του προσχεδίου του προϋπολογισμού.
 Η θέση της Ευρωπαϊκής Επιτροπής δεν προδικάζει τη δυνατότητα συνέχισης των συζητήσεων για τις δραστηριότητες για τις οποίες δεν έχει αποδεχθεί τη συμμετοχή των κρατών ΕΖΕΣ.
 4. Σε περίπτωση που τα ποσά που αναφέρονται στην παράγραφο 3 δεν είναι σύμφωνα με τις διατάξεις άρθρου 82 της συμφωνίας, η Μόνιμη Επιτροπή των κρατών ΕΖΕΣ μπορεί να ζητήσει διορθώσεις πριν από την 1η Ιουλίου του έτους (ν–1).
 5. Τα ποσά που αναφέρονται στην παράγραφο 3 προσαρμόζονται μετά την έγκριση του γενικού προϋπολογισμού της Ευρωπαϊκής Ένωσης, λαμβανομένων δεόντως υπόψη των διατάξεων του άρθρου 82 της συμφωνίας. Αυτά τα προσαρμοσθέντα ποσά ανακοινώνονται αμέσως στη Μόνιμη Επιτροπή των κρατών της ΕΖΕΣ.
 6. Εντός 30 ημερών από τη δημοσίευση του γενικού προϋπολογισμού της Ευρωπαϊκής Ένωσης στην Επίσημη Εφημερίδα της Ευρωπαϊκής Ένωσης, οι πρόεδροι της Μεικτής Επιτροπής του ΕΟΧ επιβεβαιώνουν, με ανταλλαγή επιστολών που πραγματοποιείται με πρωτοβουλία της Ευρωπαϊκής Επιτροπής, ότι τα ποσά που είναι εγγεγραμμένα στο παράρτημα ΕΟΧ του γενικού προϋπολογισμού της Ευρωπαϊκής Ένωσης είναι σύμφωνα με τις διατάξεις του άρθρου 82 της συμφωνίας.
 7. Το αργότερο την 1η Ιουνίου του οικονομικού έτους (ν), η Μόνιμη Επιτροπή των κρατών της ΕΖΕΣ ανακοινώνει στην Ευρωπαϊκή Επιτροπή την τελική κατανομή της συνεισφοράς για κάθε κράτος της ΕΖΕΣ. Η κατανομή αυτή είναι δεσμευτική.
 Εάν η πληροφορία αυτή δεν υποβληθεί έως την 1η Ιουνίου του οικονομικού έτους (ν), ισχύουν προσωρινά τα ποσοστά της κατανομής που εφαρμόζονται κατά τη διάρκεια του έτους (ν–1). Η προσαρμογή αυτή πραγματοποιείται σύμφωνα με τη διαδικασία που καθορίζεται στο άρθρο 4.
 8. Εάν μέχρι τις 10 Ιουλίου του οικονομικού έτους (ν) το αργότερο, εκτός αν λόγω εκτάκτων περιστάσεων συμφωνηθεί μεταγενέστερη ημερομηνία, δεν έχει εκδοθεί απόφαση της Μεικτής Επιτροπής του ΕΟΧ που καθορίζει τη συμμετοχή των κρατών της ΕΖΕΣ σε δραστηριότητα που αναφέρεται στο παράρτημα ΕΟΧ του γενικού προϋπολογισμού της Ευρωπαϊκής Ένωσης για το οικονομικό έτος (ν), ή δεν έχει κοινοποιηθεί έως αυτή την ημερομηνία το αργότερο η τήρηση των συνταγματικών απαιτήσεων που ενδεχομένως συνδέονται με μια τέτοια απόφαση, η συμμετοχή των κρατών ΕΖΕΣ στην εν λόγω δραστηριότητα μεταφέρεται στο έτος (ν+1), εκτός αν συμφωνηθεί διαφορετικά.
 9. Μόλις καθοριστεί η συμμετοχή των κρατών


text:
της ΕΖΕΣ σε μια δραστηριότητα για ένα δεδομένο οικονομικό έτος (ν), η οικονομική συμμετοχή των κρατών της ΕΖΕΣ εφαρμόζεται σε όλες τις πράξεις που πραγματοποιούνται στις σχετικές γραμμές του προϋπολογισμού κατά τη διάρκεια του εν λόγω οικονομικού έτους, εκτός αν συμφωνηθεί διαφορετικά.
 Άρθρο 2
 Διάθεση των συνεισφορών των κρατών ΕΖΕΣ
 1. Βάσει του παραρτήματος ΕΟΧ του γενικού προϋπολογισμού της Ευρωπαϊκής Ένωσης, που διατυπώνεται οριστικά σύμφωνα με τα άρθρα 1 παράγραφος 6 και 1 παράγραφος 7, η Ευρωπαϊκή Επιτροπή καταρτίζει, για κάθε κράτος ΕΖΕΣ, πρόσκληση για καταβολή που υπολογίζεται με βάση τις πιστώσεις αναλήψεως υποχρεώσεων και σύμφωνα με το άρθρο 71 παράγραφος 2 του δημοσιονομικού κανονισμού (1).
 2. Η πρόσκληση για καταβολή περιέρχεται στα κράτη της ΕΖΕΣ το αργότερο στις 15 Αυγούστου του οικονομικού έτους (ν) και απαιτεί από κάθε κράτος της ΕΖΕΣ την καταβολή της συνεισφοράς του έως την 31η Αυγούστου του εν λόγω έτους (ν), το αργότερο.
 Εάν ο γενικός προϋπολογισμός της Ευρωπαϊκής Ένωσης δεν έχει εγκριθεί πριν από τις 10 Ιουλίου του οικονομικού έτους (ν), ή την ημερομηνία που συμφωνήθηκε δυνάμει του άρθρου 1 παράγραφος 8 σε έκτακτες περιπτώσεις, η καταβολή απαιτείται βάσει του ενδεικτικού ποσού που προβλέπεται στο προσχέδιο του προϋπολογισμού. Η προσαρμογή πραγματοποιείται σύμφωνα με τη διαδικασία που καθορίζεται στο άρθρο 4.
 3. Οι συνεισφορές εκφράζονται και καταβάλλονται σε ευρώ.
 4. Για το σκοπό αυτό, κάθε κράτος της ΕΖΕΣ πρέπει να ανοίξει στο δημόσιο ταμείο ή στο φορέα που θα ορίσει για το σκοπό αυτό, λογαριασμό σε ευρώ στο όνομα της Ευρωπαϊκής Επιτροπής.
 5. Οποιαδήποτε καθυστέρηση στις καταθέσεις στο λογαριασμό που αναφέρεται στην παράγραφο 4 συνεπάγεται την καταβολή τόκων, από το συγκεκριμένο κράτος της ΕΖΕΣ, το επιτόκιο των οποίων είναι ίσο με αυτό που εφαρμόζεται από την Ευρωπαϊκή Κεντρική Τράπεζα για τις κυριότερες πράξεις αναχρηματοδότησης σε ευρώ, με προσαύξηση 1,5 %. Το επιτόκιο αναφοράς είναι αυτό που ισχύει την 1η Ιουλίου του έτους αυτού, όπως δημοσιεύεται στην Επίσημη Εφημερίδα της Ευρωπαϊκής Ένωσης, σειρά C.
 Άρθρο 3
 Όροι εφαρμογής
 1. Η χρησιμοποίηση των πιστώσεων που προκύπτουν από τη συμμετοχή των κρατών της ΕΖΕΣ πραγματοποιείται σύμφωνα με τις διατάξεις του δημοσιονομικού κανονισμού.
 2. Όσον αφορά τις διαδικασίες δημοσίων διαγωνισμών, οι προσκλήσεις υποβολής προσφορών είναι ανοικτές για όλα τα κράτη μέλη της ΕΚ καθώς και για όλα τα κράτη της ΕΖΕΣ, εφόσον συνεπάγονται χρηματοδότηση από γραμμές του προϋπολογισμού στις οποίες συμμετέχουν τα κράτη της ΕΖΕΣ.
 Άρθρο 4
 Τακτοποίηση της συνεισφοράς της ΕΖΕΣ βάσει της εκτέλεσης του προϋπολογισμού
 1. Η συνεισφορά των κρατών της ΕΖΕΣ, που καθορίζεται για κάθε σχετική γραμμή του προϋπολογισμού, σύμφωνα με τις διατάξεις του άρθρου 82 της συμφωνίας, παραμένει αμετάβλητη κατά τη διάρκεια του εν λόγω οικονομικού έτους (ν).
 2. Μετά το κλείσιμο των λογαριασμών που αφορούν κάθε οικονομικό έτος, η Ευρωπαϊκή Επιτροπή, στο πλαίσιο της κατάρτισης των ετήσιων λογαριασμών του έτους (ν+1), υπολογίζει το αποτέλεσμα της εκτέλεσης του προϋπολογισμού των κρατών της ΕΖΕΣ, λαμβάνοντας υπόψη:
 α)
 το ποσό των συνεισφορών που καταβλήθηκαν από τα κράτη της ΕΖΕΣ σύμφωνα με το άρθρο 2·
 β)
 το ποσό της συνεισφοράς των κρατών της ΕΖΕΣ στη συνολική εκτέλεση των


text:
πιστώσεων που είναι εγγραμμένες στις γραμμές του προϋπολογισμού για τις οποίες αποφασίστηκε η συμμετοχή των κρατών της ΕΖΕΣ και
 γ)
 τα ποσά που αφορούν δαπάνες σχετικές με την Κοινότητα, τα οποία καλύπτονται από κάθε κράτος της ΕΖΕΣ ξεχωριστά ή τις πληρωμές που έχουν πραγματοποιήσει τα κράτη της ΕΖΕΣ σε είδος (π.χ. παροχή διοικητικής βοήθειας).
 3. Όλα τα ποσά που ανακτώνται από τρίτα μέρη στο πλαίσιο κάθε γραμμής του προϋπολογισμού για την οποία αποφασίστηκε η συμμετοχή των κρατών της ΕΖΕΣ αποτελούν έσοδα εντός της ίδιας γραμμής του προϋπολογισμού, σύμφωνα με το άρθρο 18 παράγραφος 1 στοιχείο στ) του δημοσιονομικού κανονισμού.
 4. Η τακτοποίηση της συνεισφοράς των κρατών της ΕΖΕΣ για το οικονομικό έτος (ν), βάσει της εκτέλεσης του προϋπολογισμού, πραγματοποιείται στο πλαίσιο της πρόσκλησης για καταβολή για το οικονομικό έτος (ν+2) και βασίζεται στην τελική κατανομή μεταξύ των κρατών της ΕΖΕΣ κατά το συγκεκριμένο έτος (ν).
 5. Για την εφαρμογή των παραγράφων 1 και 4 θεσπίζονται συμπληρωματικοί κανόνες, εφόσον είναι αναγκαίο, από τη Μεικτή Επιτροπή του ΕΟΧ. Τούτο ισχύει ιδίως για τις κοινοτικές δαπάνες που πραγματοποιεί κάθε κράτος της ΕΖΕΣ μεμονωμένα ή για τη συνεισφορά του σε είδος.
 Άρθρο 5
 Ενημέρωση
 1. Η Ευρωπαϊκή Επιτροπή υποβάλλει στη Μόνιμη Επιτροπή της ΕΖΕΣ, στο τέλος κάθε τριμήνου, απόσπασμα των λογαριασμών της όπου παρουσιάζεται, τόσο όσον αφορά τα έσοδα όσο και τις δαπάνες, η κατάσταση στην οποία βρίσκεται η εφαρμογή των προγραμμάτων και άλλων δράσεων στις οποίες συμμετέχουν οικονομικά τα κράτη της ΕΖΕΣ.
 2. Μετά το κλείσιμο του οικονομικού έτους (ν), η Ευρωπαϊκή Επιτροπή ανακοινώνει στη Μόνιμη Επιτροπή των κρατών της ΕΖΕΣ τα στοιχεία που αφορούν τα προγράμματα και τις άλλες δράσεις στις οποίες συμμετέχουν οικονομικά τα κράτη της ΕΖΕΣ και τα οποία εμφαίνονται στον σχετικό τόμο των ετήσιων λογαριασμών που καταρτίζονται σύμφωνα με τις διατάξεις των άρθρων 126 και 127 του δημοσιονομικού κανονισμού.
 3. Η Ευρωπαϊκή Επιτροπή παρέχει στη Μόνιμη Επιτροπή των κρατών της ΕΖΕΣ όλες τις άλλες πληροφορίες οικονομικού χαρακτήρα που μπορούν ευλόγως να ζητούν τα κράτη της ΕΖΕΣ σχετικά με τα προγράμματα και τις άλλες δράσεις στις οποίες συμμετέχουν οικονομικά.
 Άρθρο 6
 Έλεγχος
 1. Ο έλεγχος του καθορισμού και της διαθεσιμότητας όλων των εσόδων καθώς και ο έλεγχος των υποχρεώσεων και του προγραμματισμού όλων των δαπανών που αντιστοιχούν στη συμμετοχή των κρατών της ΕΖΕΣ πραγματοποιούνται σύμφωνα με τις διατάξεις της συνθήκης για την ίδρυση της Ευρωπαϊκής Κοινότητας, του δημοσιονομικού κανονισμού και των κανονισμών που εφαρμόζονται στους τομείς που αναφέρονται στα άρθρα 76 και 78 της συμφωνίας.
 2. Θεσπίζονται κατάλληλες ρυθμίσεις μεταξύ των ελεγκτικών αρχών της Ευρωπαϊκής Επιτροπής και των κρατών της ΕΖΕΣ με σκοπό να διευκολύνεται ο έλεγχος των εσόδων και των δαπανών που αντιστοιχούν στη συμμετοχή των κρατών της ΕΖΕΣ σε κοινοτικές δραστηριότητες σύμφωνα με την παράγραφο 1.
 Άρθρο 7
 Στοιχεία ΑΕγχΠ που πρέπει να λαμβάνονται υπόψη για τον υπολογισμό του παράγοντα της αναλογικότητας
 Τα στοιχεία ΑΕγχΠ σε τιμές αγοράς που αναφέρονται στο άρθρο 82 της συμφωνίας είναι εκείνα που δημοσιεύονται κατ’ εφαρμογή του άρθρου 76 της συμφωνίας.»
 (1) Κανονισμός (ΕΚ, Ευρατόμ) αριθ. 1605/2002 του Συμβουλίου, της 25ης Ιουνίου 2002,


text:
 13.10.2005
 EL
 Επίσημη Εφημερίδα της Ευρωπαϊκής Ένωσης
 L 268/12
 ΑΠΌΦΑΣΗ ΤΗΣ ΜΕΙΚΤΉΣ ΕΠΙΤΡΟΠΉΣ ΤΟΥ ΕΟΧ αριθ. 80/2005
 της 10ης Ιουνίου 2005
 για την τροποποίηση του παραρτήματος ΙΙ (Τεχνικοί κανόνες, πρότυπα, δοκιμές και πιστοποίηση) της συμφωνίας για τον ΕΟΧ
 Η ΜΕΙΚΤΗ ΕΠΙΤΡΟΠΗ ΤΟΥ ΕΟΧ,
 Έχοντας υπόψη τη συμφωνία για τον Ευρωπαϊκό Οικονομικό Χώρο, όπως τροποποιήθηκε από το πρωτόκολλο προσαρμογής της συμφωνίας για τον Ευρωπαϊκό Οικονομικό Χώρο, εφεξής καλούμενη «η συμφωνία», και ιδίως το άρθρο 98,
 Εκτιμώντας τα ακόλουθα:
 (1)
 Το παράρτημα II της συμφωνίας τροποποιήθηκε από την απόφαση αριθ. 128/2004 της Μεικτής Επιτροπής του ΕΟΧ, της 24ης Σεπτεμβρίου 2004 (1).
 (2)
 Η σύσταση 2003/887/ΕΚ της Επιτροπής, της 11ης Δεκεμβρίου 2003, για την εφαρμογή και τη χρήση των ευρωκωδίκων για τα δομικά έργα και τα προϊόντα του τομέα δομικών κατασκευών (2), πρέπει να ενσωματωθεί στη συμφωνία,
 ΑΠΟΦΑΣΙΖΕΙ:
 Άρθρο 1
 Μετά το σημείο 3 (C/62/94/σ.1: ανακοίνωση της Επιτροπής) του κεφαλαίου XXI του παραρτήματος II, παρεμβάλλεται το ακόλουθο σημείο:
 «4.
 32003 H 0887: Σύσταση 2003/887/ΕΚ της Επιτροπής, της 11ης Δεκεμβρίου 2003, για την εφαρμογή και τη χρήση των ευρωκωδίκων για τα δομικά έργα και τα προϊόντα του τομέα δομικών κατασκευών (ΕΕ L 332 της 19.12.2003, σ. 62).»
 Άρθρο 2
 Τα κείμενα της σύστασης 2003/887/ΕΚ στην ισλανδική και νορβηγική γλώσσα, τα οποία δημοσιεύονται στο συμπλήρωμα ΕΟΧ της Επίσημης Εφημερίδας της Ευρωπαϊκής Ένωσης, είναι αυθεντικά.
 Άρθρο 3
 Η παρούσα απόφαση αρχίζει να ισχύει στις 11 Ιουνίου 2005, υπό την προϋπόθεση ότι έχουν πραγματοποιηθεί προς τη Μεικτή Επιτροπή του ΕΟΧ όλες οι κοινοποιήσεις που προβλέπονται στο άρθρο 103 παράγραφος 1 της συμφωνίας (3).
 Άρθρο 4
 Η παρούσα απόφαση δημοσιεύεται στο τμήμα ΕΟΧ και στο συμπλήρωμα ΕΟΧ της Επίσημης Εφημερίδας της Ευρωπαϊκής Ένωσης.
 Βρυξέλλες, 10 Ιουνίου 2005.
 Για τη Μεικτή Επιτροπή του ΕΟΧ
 Ο Πρόεδρος
 Richard WRIGHT
 (1) ΕΕ L 64 της 10.3.2005, σ. 53.
 (2) ΕΕ L 332 της 19.12.2003, σ. 62.
 (3) Δεν αναφέρονται συνταγματικές απαιτήσεις.


text:
 25.6.2021
 EL
 Επίσημη Εφημερίδα της Ευρωπαϊκής Ένωσης
 L 226/2
 ΑΠΟΦΑΣΗ ΑΡΙΘ. 1/2020 ΤΗΣ ΜΕΙΚΤΗΣ ΕΠΙΤΡΟΠΗΣ ΠΟΥ ΣΥΣΤΑΘΗΚΕ ΜΕ ΤΗ ΣΥΜΦΩΝΙΑ ΜΕΤΑΞΥ ΤΗΣ ΕΥΡΩΠΑΪΚΗΣ ΕΝΩΣΗΣ ΚΑΙ ΤΗΣ ΕΛΒΕΤΙΚΗΣ ΣΥΝΟΜΟΣΠΟΝΔΙΑΣ ΓΙΑ ΤΗ ΣΥΝΔΕΣΗ ΤΩΝ ΣΥΣΤΗΜΑΤΩΝ ΤΟΥΣ ΕΜΠΟΡΙΑΣ ΔΙΚΑΙΩΜΑΤΩΝ ΕΚΠΟΜΠΩΝ ΑΕΡΙΩΝ ΘΕΡΜΟΚΗΠΙΟΥ
 της 5ης Νοεμβρίου 2020
 σχετικά με την έγκριση κοινών επιχειρησιακών διαδικασιών (ΚΕΔ) [2021/1033]
 Η ΜΕΙΚΤΗ ΕΠΙΤΡΟΠΗ,
 Έχοντας υπόψη τη συμφωνία μεταξύ της Ευρωπαϊκής Ένωσης και της Ελβετικής Συνομοσπονδίας για τη σύνδεση των συστημάτων τους εμπορίας εκπομπών αερίων θερμοκηπίου (1) (στο εξής: συμφωνία), και ιδίως το άρθρο 3 παράγραφος 6,
 Εκτιμώντας τα ακόλουθα:
 (1)
 Η απόφαση αριθ. 2/2019 της μεικτής επιτροπής, της 5ης Δεκεμβρίου 2019 (2), τροποποίησε τα παραρτήματα I και II της συμφωνίας, εκπληρώνοντας κατ’ αυτόν τον τρόπο τις προϋποθέσεις σύνδεσης που προβλέπονται στη συμφωνία.
 (2)
 Ύστερα από την έκδοση της απόφασης αριθ. 2/2019 της μεικτής επιτροπής και σύμφωνα με το άρθρο 21 παράγραφος 3 της συμφωνίας, τα συμβαλλόμενα μέρη αντάλλαξαν τις πράξεις κύρωσης ή έγκρισής τους, καθώς θεωρούν ότι πληρούνται όλες οι προϋποθέσεις σύνδεσης, όπως προβλέπεται στη συμφωνία.
 (3)
 Σύμφωνα με το άρθρο 21 παράγραφος 4 της συμφωνίας, η συμφωνία άρχισε να ισχύει την 1η Ιανουαρίου 2020.
 (4)
 Σύμφωνα με το άρθρο 3 παράγραφος 6 της συμφωνίας, o διαχειριστής του ελβετικού μητρώου και ο κεντρικός διαχειριστής της Ένωσης θα πρέπει να καθορίσουν κοινές επιχειρησιακές διαδικασίες (ΚΕΔ) οι οποίες αφορούν τεχνικά ή άλλα ζητήματα απαραίτητα για τη λειτουργία της σύνδεσης μεταξύ του ημερολογίου συναλλαγών της Ευρωπαϊκής Ένωσης (EUTL) του μητρώου της Ένωσης και του ελβετικού συμπληρωματικού ημερολογίου συναλλαγών (Swiss Supplementary Transaction Log – SSTL) του ελβετικού μητρώου, λαμβάνοντας υπόψη τις προτεραιότητες της εθνικής νομοθεσίας. Οι ΚΕΔ θα πρέπει να τεθούν σε ισχύ όταν θα εγκριθούν με απόφαση της μεικτής επιτροπής.
 (5)
 Σύμφωνα με το άρθρο 13 παράγραφος 1 της συμφωνίας, η μεικτή επιτροπή θα πρέπει να εγκρίνει τεχνικές κατευθυντήριες γραμμές ώστε να εξασφαλιστεί η πρέπουσα εφαρμογή της συμφωνίας, συμπεριλαμβανομένων τεχνικών ή άλλων θεμάτων που είναι απαραίτητα για τη λειτουργία της σύνδεσης και λαμβάνοντας υπόψη τις προτεραιότητες της εθνικής νομοθεσίας. Οι τεχνικές κατευθυντήριες γραμμές μπορούν να καταρτιστούν από ομάδα εργασίας που θα συγκροτηθεί δυνάμει του άρθρου 12 παράγραφος 5 της συμφωνίας. Η ομάδα εργασίας θα πρέπει να περιλαμβάνει τουλάχιστον τον διαχειριστή του ελβετικού μητρώου και τον κεντρικό διαχειριστή της Ένωσης και θα πρέπει να επικουρεί τη μεικτή επιτροπή στα καθήκοντά της σύμφωνα με το άρθρο 13 της συμφωνίας.
 (6)
 Δεδομένου του τεχνικού χαρακτήρα των κατευθυντήριων γραμμών και της ανάγκης προσαρμογής τους στις συνεχιζόμενες εξελίξεις, οι τεχνικές κατευθυντήριες γραμμές που καταρτίζονται από τον διαχειριστή του ελβετικού μητρώου και τον κεντρικό διαχειριστή της Ένωσης θα πρέπει να υποβληθούν στη μεικτή επιτροπή προς ενημέρωση ή, όταν αυτό αρμόζει, προς έγκριση,
 ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
 Άρθρο 1
 Εγκρίνονται οι κοινές επιχειρησιακές διαδικασίες (ΚΕΔ) σύμφωνα με το παράρτημα της παρούσας απόφασης.
 Άρθρο 2
 Συγκροτείται ομάδα εργασίας δυνάμει του άρθρου 12 παράγραφος 5 της συμφωνίας. Η ομάδα εργασίας επικουρεί τη μεικτή επιτροπή κατά την εξασφάλιση της πρέπουσας εφαρμογής της συμφωνίας, μεταξύ άλλων και με την κατάρτιση τεχνικών κατευθυντήριων γραμμών για την εφαρμογή των ΚΕΔ.
 Η ομάδα εργασίας